การจัดการ

1.  โครงสร้างการจัดการ

CPN มีโครงสร้างการจัดการประกอบด้วย คณะกรรมการบริษัท คณะกรรมการบริหาร
คณะกรรมการจัดการ และมีคณะกรรมการชุดย่อย จำนวน 4 คณะ ได้แก่ คณะกรรมการตรวจสอบ
คณะกรรมการสรรหาและกำหนดค่าตอบแทน คณะกรรมการบริหารความเสี่ยง
และคณะกรรมการบรรษัทภิบาล โดยรายละเอียดของคณะกรรมการแต่ละคณะมีดังนี้

คณะกรรมการบริษัท

คณะกรรมการบริษัท ประกอบด้วยกรรมการ 12 คน โดยมีประธานกรรมการเป็นตัวแทนของผู้ถือหุ้น
และไม่ได้เป็นบุคคลเดียวกับกรรมการผู้จัดการใหญ่
ซึ่งคณะกรรมการประกอบด้วยกรรมการที่ไม่เป็นผู้บริหาร 11 คน และกรรมการที่เป็นผู้บริหาร 1 คน
รายละเอียดดังนี้

1.  นายสุทธิชัย จิราธิวัฒน์ ¹ ประธานกรรมการ

2.  นายไพฑูรย์ ทวีผล กรรมการอิสระ

3.  นายจักก์ชัย พานิชพัฒน์ กรรมการอิสระ

4.  นางสุนันทา ตุลยธัญ กรรมการอิสระ

5.  นายการุณ กิตติสถาพร กรรมการอิสระ

6.  นายครรชิต บุนะจินดา ¹ กรรมการ

7.  นายสุทธิเกียรติ จิราธิวัฒน์ ¹ กรรมการ

8.  นายสุทธิชาติ จิราธิวัฒน์ ¹ กรรมการ

9.  นายสุทธิศักดิ์ จิราธิวัฒน์ ¹ กรรมการ

10. นายสุทธิธรรม จิราธิวัฒน์ ¹ กรรมการ

11. นายกอบชัย จิราธิวัฒน์ ^(1, 2) กรรมการ

12. นายปริญญ์ จิราธิวัฒน์ ¹ กรรมการ

หมายเหตุ
¹ กรรมการที่เป็นตัวแทนจากผู้ถือหุ้น
² กรรมการที่เป็นผู้บริหาร

นายวันชัย จิราธิวัฒน์ ได้ลาออกจากตำแหน่งประธานกรรมการบริษัท โดยมีผลตั้งแต่วันที่ 28
เมษายน 2553 ภายหลังจากการประชุมสามัญผู้ถือหุ้น ครั้งที่ 1/2553 แล้วเสร็จ

กรรมการผู้มีอำนาจลงลายมือชื่อแทนบริษัท คือ นายสุทธิธรรม จิราธิวัฒน์ นายปริญญ์ จิราธิวัฒน์
นายกอบชัย จิราธิวัฒน์ กรรมการสองในสามคนนี้ลงลายมือชื่อร่วมกันและประทับตราสำคัญของบริษัท

หน้าที่และความรับผิดชอบของคณะกรรมการบริษัท

1)  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติคณะกรรมการ และมติที่ประชุมผู้ถือหุ้น ด้วยความซื่อสัตย์สุจริต (Duty of
    Loyalty) ความระมัดระวัง (Duty of Care) มีความรับผิดชอบ(Accountability)
    และมีจริยธรรม (Ethic) โดยคำนึงถึงประโยชน์ของผู้ถือหุ้นทุกรายอย่างเท่าเทียมกัน

2)  กำหนดวิสัยทัศน์ กลยุทธ์ แผนงานและงบประมาณประจำปีของบริษัท
    โดยมีการติดตามผลการดำเนินงานด้านต่างๆ ของบริษัทอย่างต่อเนื่อง
    เพื่อให้มั่นใจว่าการดำเนินงานเป็นไปตามเป้าหมายที่กำหนด
    และสามารถจัดการอุปสรรคปัญหาที่อาจเกิดขึ้นได้อย่างทันเวลา

3)  พิจารณาอนุมัติรายการที่สำคัญตามขอบเขตอำนาจหน้าที่ของคณะกรรมการ
    ตามที่กฎหมายและข้อบังคับของบริษัทกำหนด
    รวมถึงพิจารณาอนุมัติงบประมาณรายจ่ายลงทุนที่มีวงเงินมากกว่า 200 ล้านบาท

4)  พิจารณาแต่งตั้งคณะกรรมการชุดย่อยต่างๆ
    เพื่อสนับสนุนการปฏิบัติงานตามความรับผิดชอบของคณะกรรมการตามความเหมาะสมและความจำเป็น
    โดยมีการติดตามผลการดำเนินงานของคณะกรรมการชุดย่อยอย่างสม่ำเสมอ

5)  กรรมการที่เป็นอิสระควรใช้ดุลยพินิจอย่างเป็นอิสระในการพิจารณากำหนดกลยุทธ์
    การบริหารงาน การใช้ทรัพยากร
    การแต่งตั้งกรรมการและการกำหนดมาตรฐานในการดำเนินธุรกิจ
    รวมทั้งพร้อมที่จะคัดค้านการกระทำของฝ่ายจัดการหรือกรรมการอื่น
    ในกรณีที่มีความเห็นขัดแย้งในเรื่องที่มีผลกระทบต่อความเท่าเทียมกันของผู้ถือหุ้นทุกราย

6)  จัดให้มีการเปิดเผยข้อมูลต่อผู้ถือหุ้นและผู้มีส่วนได้เสียทุกกลุ่มอย่างถูกต้อง ครบถ้วน โปร่งใส
    เชื่อถือได้ และทันเวลา

7)  จัดให้มีระบบควบคุมภายในและการตรวจสอบภายในที่มีประสิทธิภาพและประสิทธิผล

8)  จัดให้มีกระบวนการบริหารความเสี่ยงที่เหมาะสมและมีประสิทธิภาพ ซึ่งสามารถประเมิน
    ติดตาม และบริหารความเสี่ยงที่สำคัญได้

9)  จัดให้มีเลขานุการบริษัทเพื่อช่วยดูแลกิจกรรมต่างๆ
    ของคณะกรรมการและช่วยให้คณะกรรมการและบริษัทปฏิบัติให้เป็นไปตามกฎหมายและข้อกำหนดที่เกี่ยวข้อง

10) จัดให้มีจรรยาบรรณธุรกิจของกรรมการ ผู้บริหารและพนักงาน
    เพื่อเป็นมาตรฐานแนวทางในการดำเนินธุรกิจของบริษัท

11) จัดให้มีการดำเนินงานตามหลักการกำกับดูแลกิจการที่ดี
    และสนับสนุนให้มีการสื่อสารไปสู่ทุกคนในบริษัทให้ได้รับทราบยึดถือปฏิบัติอย่างจริงจัง

12) จัดให้มีกระบวนการที่ชัดเจนและโปร่งใสเกี่ยวกับการทำรายการระหว่างกัน

13) จัดให้มีกระบวนการที่ชัดเจนในการรายงานของคณะกรรมการตรวจสอบต่อคณะกรรมการ
    เมื่อพบหรือมีข้อสงสัยเกี่ยวกับรายการหรือการกระทำ
    ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    คณะกรรมการต้องดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

14) จัดให้มีการกำหนดแผนการสืบทอดตำแหน่งผู้บริหารระดับสูงของบริษัท

15) จัดให้มีการทบทวนและปรับปรุงนโยบายและแผนงานที่สำคัญต่างๆ
    ให้เป็นปัจจุบันและเหมาะสมกับสภาพธุรกิจอย่างสม่ำเสมอ

16) สามารถแสวงหาความเห็นทางวิชาชีพเกี่ยวกับการดำเนินธุรกิจด้วยการว่าจ้างที่ปรึกษาภายนอกด้วยค่าใช้จ่ายบริษัท

17) ปฏิบัติหน้าที่อื่นใดเกี่ยวกับกิจการของบริษัทตามที่ผู้ถือหุ้นมอบหมาย

ทั้งนี้
บริษัทได้กำหนดคุณสมบัติความเป็นอิสระไว้เข้มงวดกว่าข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
รายละเอียดดังนี้

คุณสมบัติของกรรมการอิสระ

1.  ถือหุนไมเกิน 0.5% ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือ
    นิติบุคคลที่อาจมีความขัดแย้ง ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจาง พนักงาน
    ที่ปรึกษาที่ได้รับเงินเดือนประจํา หรือผูมีอํานาจควบคุม ของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
    เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปีก่อนได้รับการแต่งตั้ง

3.  ไม่เป็นบุคคลที่มีความสัมพันธ์ทางสายโลหิตหรือโดยการจดทะเบียนตามกฎหมาย
    ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ในลักษณะที่อาจขัดขวางการใช้วิจารญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง เว้นแต่จะพ้นจากการมีลักษณะดังกล่าวมาแล้วไม่น้อยกว่า 2
    ปีก่อนได้รับการแต่งตั้ง

  ความสัมพันธ์ทางธุรกิจตามวรรคแรก
  รวมถึงการทำรายการทางการค้าที่กระทำเป็นปกติเพื่อประกอบกิจการ
  การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
  การให้หรือรับความช่วยเหลือทางการเงินด้วยการรับหรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
  ซึ่งเป็นผลให้บริษัทหรือคู่สัญญามีภาระหนี้สินที่ต้องชำระต่ออีกฝ่ายหนึ่งตั้งแต่ 3%
  ของสินทรัพย์ที่มีตัวตนสุทธิของบริษัท หรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่า
  ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกันโดยอนุโลม
  แต่ในการพิจารณาภาระหนี้ดังกล่าวให้นับรวมภาระหนี้ที่เกิดขึ้นระหว่าง 1 ปี
  ก่อนวันที่มีความสัมพันธ์ทางธุรกิจกับบุคคลเดียวกัน

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปีก่อนได้รับการแต่งตั้ง

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่า 2 ล้านบาทต่อปี จากบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้
    ในกรณีที่ผู้ให้บริการทางวิชาชีพเป็นนิติบุคคลให้รวมถึงการเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการ
    ของผู้ให้บริการทางวิชาชีพนั้นด้วย เว้นแต่จะพ้นจากการมีลักษณะดังกล่าวมาแล้วไม่น้อยกว่า 2
    ปีก่อนได้รับการแต่งตั้ง

7.  ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท
    ผู้ถือหุ้นรายใหญ่หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  กรรมการอิสระอาจได้รับมอบหมายจากคณะกรรมการให้ตัดสินใจในการดำเนินกิจการของบริษัท
  บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
  หรือนิติบุคคลที่อาจมีความขัดแย้งโดยมีการตัดสินใจในรูปแบบขององค์คณะได้

เลขานุการบริษัท

บริษัทมีการจัดตั้งสำนักเลขานุการบริษัท
เพื่อดูแลการดำเนินการงานด้านเลขานุการบริษัทให้เป็นไปอย่างมีประสิทธิภาพ
และคณะกรรมการบริษัทเป็นผู้พิจารณาแต่งตั้งผู้มีคุณสมบัติเหมาะสมเพื่อปฏิบัติหน้าที่เลขานุการบริษัท
ปัจจุบันผู้ที่ดำรงตำแหน่งเลขานุการบริษัท คือ นางสาวนภารัตน์ ศรีวรรณวิทย์

หน้าที่และความรับผิดชอบของเลขานุการบริษัท

1)  จัดทำและเก็บรักษาเอกสาร ดังต่อไปนี้

    1.  ทะเบียนกรรมการ

    2.  รายงานประจำปีของบริษัท

    3.  หนังสือนัดประชุมคณะกรรมการบริษัท และรายงานการประชุมคณะกรรมการบริษัท

    4.  หนังสือนัดประชุมผู้ถือหุ้น และรายงานการประชุมผู้ถือหุ้น

2)  เก็บรักษารายงานการมีส่วนได้เสียที่รายงานโดยกรรมการหรือผู้บริหาร

3)  จัดส่งสำเนารายงานการมีส่วนได้เสียของกรรมการและผู้บริหาร
    หรือบุคคลที่มีความเกี่ยวข้องให้ประธานกรรมการและประธานกรรมการตรวจสอบทราบภายใน
    7 วันทำการนับแต่วันที่บริษัทได้รับรายงานนั้น

4)  จัดการประชุมคณะกรรมการบริษัท และการประชุมผู้ถือหุ้นให้เป็นไปตามระเบียบ ข้อบังคับ
    และกฎหมายที่เกี่ยวข้อง

5)  ดูแล ตรวจสอบ
    และให้คำแนะนำในการดำเนินงานของบริษัทและคณะกรรมการบริษัทให้เป็นไปตามหนังสือ
    บริคณห์สนธิ ข้อบังคับของบริษัท พระราชบัญญัติหลักทรัพย์และตลาดหลักทรัพย์
    พระราชบัญญัติบริษัทมหาชนจำกัด และกฎหมายอื่นๆ ที่เกี่ยวข้อง

6)  เป็นศูนย์กลางการติดต่อสื่อสารข้อมูลข่าวสารระหว่างกรรมการ ผู้บริหาร และผู้ถือหุ้น

7)  ประสานงาน และติดตามการดำเนินงานตามมติของกรรมการ และผู้ถือหุ้น

8)  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับดูแลตามระเบียบและข้อกำหนดของหน่วยงานทางการ

9)  ดำเนินการอื่นๆ ตามที่คณะกรรมการกำกับตลาดทุนประกาศกำหนด
    หรือตามที่คณะกรรมการบริษัทมอบหมาย

ทั้งนี้ กำหนดให้ ฝ่ายกฎหมาย มีหน้าที่รับผิดชอบในการจัดทำรายงานการประชุมคณะกรรมการบริษัท
และรายงานการประชุมผู้ถือหุ้น ตลอดจน ดูแล ตรวจสอบ
และให้คำแนะนำในการดำเนินงานของบริษัทและคณะกรรมการให้เป็นไปตามระเบียบ ข้อบังคับ
และกฎหมายต่างๆ ที่เกี่ยวข้อง

คณะกรรมการบริหาร

คณะกรรมการบริหาร ซึ่งผ่านการแต่งตั้งจากคณะกรรมการบริษัทประกอบด้วยกรรมการ 6 คน ดังนี้

1.  นายสุทธิชัย จิราธิวัฒน์ ประธานกรรมการ

2.  นายสุทธิเกียรติ จิราธิวัฒน์ กรรมการ

3.  นายสุทธิชาติ จิราธิวัฒน์ กรรมการ

4.  นายสุทธิศักดิ์ จิราธิวัฒน์ กรรมการ

5.  นายสุทธิธรรม จิราธิวัฒน์ กรรมการ

6.  นายปริญญ์ จิราธิวัฒน์ กรรมการ

หน้าที่และความรับผิดชอบของคณะกรรมการบริหาร

1.  พิจารณากลั่นกรองในเรื่องดังต่อไปนี้ เพื่อนำเสนอให้คณะกรรมการบริษัทพิจารณาอนุมัติ

1.  แผนยุทธศาสตร์ของบริษัท

2.  งบประมาณประจำปี (Annual Estimate) ซึ่งเป็นไปตามแผนยุทธศาสตร์ของบริษัท

3.  งบประมาณรายจ่ายลงทุนที่มีวงเงินเกิน 200 ล้านบาทขึ้นไป

4.  กิจกรรมและการปฏิบัติงานที่เกี่ยวกับการควบรวมและซื้อกิจการ

5.  การแต่งตั้งกรรมการผู้จัดการใหญ่

2.  ติดตามผลประกอบการของบริษัทให้เป็นไปตามงบประมาณและเป้าหมายที่ตั้งเอาไว้

3.  อนุมัติรายการที่เกี่ยวกับธนาคาร และสถาบันการเงิน
    อันเป็นการประกอบธุรกิจทางการค้าปกติของบริษัท

4.  อนุมัติรายการที่เกี่ยวกับบริษัทย่อย
    และเงินลงทุนในหลักทรัพย์ตามที่ได้รับมอบหมายจากคณะกรรมการบริษัท

5.  อนุมัติการดำเนินการจดทะเบียนสิทธิและนิติกรรมเกี่ยวกับศูนย์การค้าทุกแห่งของบริษัทและบริษัทย่อย
    อันเป็นการประกอบธุรกิจทางการค้าปกติหรือรายการสนับสนุนธุรกิจปกติของบริษัท

6.  อนุมัติการเข้าทำบันทึกข้อตกลงเพื่อการทำสัญญาร่วมทุน (MOU-Joint Venture
    Agreement) ในโครงการลงทุนต่างๆ และการทำสัญญาร่วมทุน (Joint Venture
    Agreement) ซึ่งมีมูลค่าการลงทุนจำนวนไม่เกิน 200 ล้านบาท

7.  อนุมัติการตั้ง การเพิ่ม การลด หรือการยกเลิกสำรองทางบัญชีต่างๆ อาทิ
    ค่าเผื่อหนี้สงสัยจะสูญ ค่าเผื่อผลขาดทุนจากการด้อยค่าของเงินลงทุน
    ค่าเผื่อผลขาดทุนของโครงการระหว่างการพัฒนา เป็นต้น ในวงเงินรวมไม่เกินครั้งละ 100
    ล้านบาท

8.  อนุมัติการจัดสรรกำไรเป็นสำรองตามกฎหมาย

9.  อนุมัติงบประมาณรายจ่ายการลงทุนที่มีวงเงินไม่เกิน 200 ล้านบาท

10. รับผิดชอบการบริหารทรัพยากรบุคคลสำหรับผู้บริหารระดับสูง

11. เสริมสร้างและผลักดันให้เกิดแรงจูงใจของพนักงาน

12. อนุมัติรายการอื่นๆ ที่ได้รับมอบหมายจากคณะกรรมการบริษัทเป็นคราวๆ ไป

คณะกรรมการจัดการ

คณะกรรมการจัดการ ประกอบด้วยกรรมการ 8 คน ดังนี้

1.  นายกอบชัย จิราธิวัฒน์ กรรมการผู้จัดการใหญ่

2.  นายสุทธิเดช จิราธิวัฒน์ รองกรรมการผู้จัดการใหญ่
    สายงานพัฒนาธุรกิจและบริหารโครงการก่อสร้าง

3.  นายนริศ เชยกลิ่น รองกรรมการผู้จัดการใหญ่ สายงานการเงิน บัญชี และบริหารทรัพย์สิน

4.  นายสุทธิภัค จิราธิวัฒน์ ผู้ช่วยกรรมการผู้จัดการใหญ่ สำนักกรรมการผู้จัดการใหญ่

5.  นางสาววัลยา จิราธิวัฒน์ ผู้ช่วยกรรมการผู้จัดการใหญ่
    ฝ่ายพัฒนาธุรกิจและบริหารโครงการก่อสร้าง

6.  นางนาถยา จิราธิวัฒน์ ผู้ช่วยกรรมการผู้จัดการใหญ่ ฝ่ายขาย

7.  นายธีระชาติ นุมานิต ผู้ช่วยกรรมการผู้จัดการใหญ่ ฝ่ายบริหารโครงการก่อสร้าง

8.  ดร.ณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่ ฝ่ายการตลาด

  หน้าที่และความรับผิดชอบของคณะกรรมการจัดการ

1)  จัดทำและนำเสนอแผนยุทธศาสตร์

2)  จัดทำและนำเสนองบประมาณประจำปี (Annual Estimate)

3)  นำเสนองบประมาณรายจ่าย เพื่อการลงทุนที่มีวงเงินเกิน 50 ล้านบาท

4)  นำเสนอการแต่งตั้งผู้บริหารที่รายงานตรงต่อกรรมการผู้จัดการใหญ่

5)  พิจารณาอนุมัติการดำเนินการต่างๆ แทนคณะกรรมการบริษัท
    และคณะกรรมการบริหารตามที่ได้รับมอบหมาย ดังนี้

    1.  รายการที่เกี่ยวกับธนาคาร และสถาบันการเงิน
        อันเป็นการประกอบธุรกิจทางการค้าปกติของบริษัท

    2.  รายการที่เกี่ยวกับบริษัทย่อย
        และเงินลงทุนในหลักทรัพย์ตามที่ได้รับมอบหมายจากคณะกรรมการบริษัท
        และคณะกรรมการบริหาร

    3.  การดำเนินการจดทะเบียนสิทธิและนิติกรรมเกี่ยวกับศูนย์การค้าทุกแห่งของบริษัทและบริษัทย่อย
        อันเป็นการประกอบธุรกิจทางการค้าปกติหรือรายการสนับสนุนธุรกิจปกติของบริษัท

    4.  อนุมัติงบประมาณการลงทุนที่มีวงเงินไม่เกิน 50 ล้านบาท

    5.  รายการอื่นๆ
        ที่ได้รับมอบหมายจากคณะกรรมการบริษัทหรือคณะกรรมการบริหารเป็นคราวๆ ไป

คณะกรรมการชุดย่อย

คณะกรรมการตรวจสอบ

คณะกรรมการตรวจสอบ
ซึ่งผ่านการแต่งตั้งจากคณะกรรมการบริษัทประกอบด้วยกรรมการอิสระที่มิได้เป็นผู้บริหารของบริษัททั้งหมด
4 คน มีกรรมการตรวจสอบลำดับที่ 1 และ 4
เป็นผู้มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงิน
โดยรายชื่อคณะกรรมการมีดังนี้

1.  นายไพฑูรย์ ทวีผล ประธานกรรมการตรวจสอบ

2.  นายจักก์ชัย พานิชพัฒน์ กรรมการตรวจสอบ

3.  นางสุนันทา ตุลยธัญ กรรมการตรวจสอบ

4.  นายการุณ กิตติสถาพร * กรรมการตรวจสอบ

หมายเหตุ * ดำรงตำแหน่งกรรมการตรวจสอบ เมื่อวันที่ 21 มกราคม 2554

หน้าที่และความรับผิดชอบของคณะกรรมการตรวจสอบ

1)  สอบทานรายงานทางการเงินให้บริษัทมีกระบวนการจัดทำและการเปิดเผยข้อมูลในรายงานทางการเงินของบริษัทให้มีความถูกต้อง
    ครบถ้วน เชื่อถือได้และทันเวลา
    โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2)  พิจารณารายการที่เกี่ยวโยงกัน และรายการที่อาจมีความขัดแย้งทางผลประโยชน์
    ให้เป็นไปตามกฎหมายและ
    ข้อกำหนดของตลาดหลักทรัพย์แห่งประเทศไทย เพื่อให้มั่นใจว่ารายการดังกล่าวสมเหตุสมผล
    และเป็นประโยชน์สูงสุดต่อบริษัท

3)  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่เกี่ยวข้องหรือรายการที่อาจก่อให้เกิดความขัดแย้งทางผลประโยชน์ให้มีความถูกต้องและครบถ้วน

4)  สอบทานให้บริษัทมีระบบการควบคุมภายในที่เหมาะสมและมีประสิทธิผล

5)  พิจารณาผลการตรวจสอบและข้อเสนอแนะของผู้สอบบัญชีและสำนักตรวจสอบภายใน
    เกี่ยวกับระบบการควบคุมภายใน และเสนอให้ฝ่ายบริหารปรับปรุงแก้ไขตามข้อเสนอแนะ
    รวมทั้งติดตามผลการดำเนินการตามข้อเสนอแนะนั้น

6)  สอบทานให้บริษัทมีหน่วยงานตรวจสอบภายในที่มีความเป็นอิสระ
    และมีระบบการตรวจสอบภายในที่มีประสิทธิผล

7)  สอบทานกิจกรรมและโครงสร้างของสำนักตรวจสอบภายใน
    และอนุมัติกฎบัตรของสำนักตรวจสอบภายใน

8)  พิจารณาให้ความเห็นในการแต่งตั้ง ถอดถอน โยกย้าย เสนอความดีความชอบหรือเลิกจ้าง
    รวมทั้งการกำหนดและปรับค่าตอบแทนผู้จัดการสำนักตรวจสอบภายใน

9)  สอบทานแผนการตรวจสอบภายในร่วมกับผู้จัดการสำนักตรวจสอบภายใน
    โดยเฉพาะที่เกี่ยวกับระบบควบคุมภายใน และกระบวนการจัดการทางการเงิน

10) พิจารณาให้ความเห็นและให้ข้อสังเกตงบประมาณและอัตรากำลังของสำนักตรวจสอบภายใน
    เพื่อเสนอฝ่ายบริหารเป็นผู้อนุมัติ

11) พิจารณาแผนงานตรวจสอบ
    และขอบเขตการตรวจสอบของผู้ตรวจสอบภายในและผู้สอบบัญชีของบริษัทให้มีความสัมพันธ์ที่เกื้อกูลกัน
    ไม่ซ้ำซ้อน

12) พิจารณาคัดเลือก เสนอแต่งตั้งและเสนอค่าตอบแทนผู้สอบบัญชี
    เพื่อให้ได้ผู้สอบบัญชีที่มีความเป็นอิสระ โดยคำนึงถึงความน่าเชื่อถือ
    ความเพียงพอของทรัพยากร ปริมาณงานตรวจสอบของสำนักงานตรวจสอบบัญชีนั้น
    และประสบการณ์ของบุคลากรที่ได้รับมอบหมายให้ตรวจสอบบัญชีของบริษัท
    รวมถึงผลการปฏิบัติงานในปีที่ผ่านมาตลอดจนพิจารณาถอดถอนผู้สอบบัญชี

13) สอบทานขอบเขตและวิธีการตรวจสอบที่เสนอโดยผู้สอบบัญชี
    รวมทั้งพิจารณาเหตุผลในการเปลี่ยนแปลงแผนการตรวจสอบ
    (กรณีมีการเปลี่ยนแปลงแผนการตรวจสอบในภายหลัง)

14) เสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญระหว่างการตรวจสอบบัญชีของบริษัทและบริษัทย่อยได้

15) สอบทานรายงานของผู้สอบบัญชีที่จัดทำเสนอให้ฝ่ายบริหารปรับปรุงแก้ไข
    และติดตามผลการดำเนินการตามข้อเสนอแนะนั้น

16) พิจารณาความเพียงพอและความมีประสิทธิภาพในการประสานงานระหว่างผู้สอบบัญชีและผู้ตรวจสอบภายใน

17) รับทราบจากผู้สอบบัญชีโดยไม่ชักช้าในข้อเท็จจริงเกี่ยวกับพฤติการณ์อันควรสงสัยว่ากรรมการ
    ผู้จัดการหรือบุคคลซึ่งรับผิดชอบในการดำเนินงานของบริษัทได้กระทำความผิดตามมาตรา
    281/2 วรรค 2 มาตรา 305, 306, 308, 309, 310, 311, 312 หรือมาตรา 313
    ของพรบ.เมื่อผู้สอบบัญชีได้พบ และดำเนินการตรวจสอบต่อไปโดยไม่ชักช้า
    รวมทั้งต้องรายงานผลการตรวจสอบเบื้องต้นให้แก่สำนักงานคณะกรรมการกำกับหลักทรัพย์และตลาดหลักทรัพย์และผู้สอบบัญชีทราบ
    ภายใน 30 วันนับแต่วันที่ได้รับแจ้งจากผู้สอบบัญชี

18) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

19) รายงานผลการดำเนินงานต่อที่ประชุมคณะกรรมการบริษัท เพื่อทราบและพิจารณา
    อย่างน้อยไตรมาสละครั้ง

20) จัดทำรายงานผลการดำเนินงานประจำปีของคณะกรรมการตรวจสอบโดยแสดงรายการตามที่ตลาดหลักทรัพย์แห่งประเทศไทยกำหนด
    และให้ลงนามโดยประธานกรรมการตรวจสอบ รวมทั้งเปิดเผยไว้ในรายงานประจำปีของบริษัท

21) รายงานคณะกรรมการบริษัท
    หากพบหรือมีข้อสงสัยว่ามีรายการที่เกิดความขัดแย้งทางผลประโยชน์ มีการทุจริต
    หรือฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท
    ซึ่งอาจส่งผลกระทบอย่างมีนัยสำคัญต่อฐานะการเงินและผลการดำเนินงานของบริษัท
    และหากคณะกรรมการบริษัทหรือผู้บริหารไม่ดำเนินการให้มีการปรับปรุงแก้ไข
    ภายในเวลาที่คณะกรรการตรวจสอบเห็นสมควร
    กรรมการตรวจสอบอาจรายงานต่อสำนักงานคณะกรรมการกำกับหลักทรัพย์และตลาดหลักทรัพย์
    หรือตลาดหลักทรัพย์แห่งประเทศไทย

22) สอบทานให้บริษัทมีกระบวนการพัฒนาการกำกับดูแลกิจการที่ดีอย่างต่อเนื่อง
    รวมทั้งให้แนวทางและข้อเสนอแนะที่จำเป็นเพื่อการพัฒนา

23) ให้ความสำคัญโดยส่งเสริมให้บริษัทกำหนดเรื่องการกำกับดูแลกิจการที่ดี
    ไว้เป็นวาระประจำของการประชุม
    คณะกรรมการบริษัทและการประชุมสามัญผู้ถือหุ้นของบริษัท

24) ติดตามให้ประธานกรรมการตรวจสอบต้องได้รับสำเนารายงานการมีส่วนได้เสียตามมาตรา
    89/14 ตาม
    พระราชบัญญัติหลักทรัพย์และตลาดหลักทรัพย์ จากเลขานุการบริษัท ภายใน 7
    วันทำการนับแต่วันที่บริษัทได้รับรายงานนั้น

25) สอบทานให้บริษัทมีกระบวนการบริหารความเสี่ยงอย่างเป็นระบบมาตรฐานที่เหมาะสม
    มีประสิทธิภาพและประสิทธิผล

26) ร่วมกับคณะกรรมการบริหารความเสี่ยง คณะทำงานบริหารความเสี่ยง
    และฝ่ายบริหารในการพิจารณาและให้ความเห็นในรายงานผลและรายงานความคืบหน้าการบริหารความเสี่ยงของบริษัท

27) ปฏิบัติการอื่นใด
    ตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ โดยที่
    คณะกรรมการตรวจสอบมีความรับผิดชอบต่อคณะกรรมการบริษัทตามหน้าที่และความรับผิดชอบที่ได้รับมอบหมายจาก
    คณะกรรมการบริษัท
    ในขณะที่ความรับผิดชอบในกิจกรรมทุกประการของบริษัทต่อบุคคลภายนอกยังคงเป็นของคณะกรรมการบริษัททั้งคณะ

28) ทบทวนและปรับปรุงกฎบัตรเกี่ยวกับคณะกรรมการตรวจสอบนี้ให้ทันสมัยและเหมาะสมกับสภาพแวดล้อมของบริษัทเป็นปกติปีละครั้ง

คณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทน ซึ่งผ่านการแต่งตั้งจากคณะกรรมการบริษัท
ประกอบด้วยกรรมการ 4 คน โดยมีกรรมการ 3 ใน 4 คน เป็นกรรมการอิสระ
และประธานเป็นกรรมการอิสระ รายชื่อคณะกรรมการมีดังนี้

1.  นายจักก์ชัย พานิชพัฒน์ ประธานกรรมการ

2.  นางสุนันทา ตุลยธัญ กรรมการ

3.  นายการุณ กิตติสถาพร กรรมการ

4.  นายครรชิต บุนะจินดา กรรมการ

  และมีการแต่งตั้งที่ปรึกษาคณะกรรมการสรรหาและกำหนดค่าตอบแทนจำนวน 3 คน ดังนี้

1.  นายสุทธิศักดิ์ จิราธิวัฒน์ ที่ปรึกษา

2.  นายสุทธิธรรม จิราธิวัฒน์ ที่ปรึกษา

3.  นายปริญญ์ จิราธิวัฒน์ ที่ปรึกษา

หน้าที่และความรับผิดชอบในการสรรหา

1) พิจารณาโครงสร้าง ขนาด และองค์ประกอบคณะกรรมการบริษัทให้มีความเหมาะสมกับองค์กร
และสภาพแวดล้อมที่เปลี่ยนแปลงไป

2) พิจารณาหลักเกณฑ์ในการสรรหากรรมการบริษัทและกรรมการผู้จัดการใหญ่
ตลอดจนสรรหาบุคคลที่มีคุณสมบัติเหมาะสม
สมควรได้รับการแต่งตั้งเป็นกรรมการบริษัทหรือกรรมการผู้จัดการใหญ่ เพื่อนำเสนอให้ผู้ถือหุ้น
หรือคณะกรรมการบริษัทพิจารณาแต่งตั้งต่อไปแล้วแต่กรณี

3) จัดให้มีแผนสืบทอดตำแหน่งกรรมการผู้จัดการใหญ่และผู้บริหารระดับสูง
โดยมีการทบทวนอย่างสม่ำเสมอ

4) พิจารณานโยบาย
แผนการและกลยุทธ์ด้านทรัพยากรมนุษย์ให้มีความสอดคล้องกับการดำเนินธุรกิจของบริษัท

หน้าที่และความรับผิดชอบในการกำหนดค่าตอบแทน

1)  พิจารณารูปแบบและหลักเกณฑ์การจ่ายค่าตอบแทนของกรรมการบริษัทและกรรมการผู้จัดการใหญ่ให้มีความชัดเจน
    เป็นธรรม และเหมาะสม

2)  พิจารณากำหนดค่าตอบแทนแก่กรรมการบริษัทเพื่อนำเสนอให้คณะกรรมการบริษัทพิจารณาเห็นชอบ
    และนำเสนอต่อที่ประชุมผู้ถือหุ้นพิจารณาอนุมัติ

3)  พิจารณาการกำหนดเป้าหมายและประเมินผลการปฏิบัติงานของกรรมการผู้จัดการใหญ่
    เพื่อพิจารณาความเหมาะสมในการกำหนดค่าตอบแทน

4)  ดูแลให้กรรมการบริษัท รวมทั้งกรรมการบริษัทที่ปฏิบัติหน้าที่ในคณะกรรมการชุดย่อยต่างๆ
    และกรรมการผู้จัดการใหญ่ ได้รับผลตอบแทนที่เหมาะสมกับหน้าที่ความรับผิดชอบ
    และผลการดำเนินงาน ความเสี่ยงที่เกี่ยวข้อง
    โดยมีการพิจารณาข้อมูลการจ่ายค่าตอบแทนของบริษัทอื่นที่อยู่ในอุตสาหกรรมเดียวกับบริษัท
    เพื่อให้สามารถชักนำ รักษาไว้ และจูงใจบุคลากรที่มีศักยภาพ
    ตลอดจนคำนึงถึงการเพิ่มมูลค่าส่วนของผู้ถือหุ้นในระยะยาว

คณะกรรมการบริหารความเสี่ยง

คณะกรรมการบริหารความเสี่ยง ซึ่งผ่านการแต่งตั้งจากคณะกรรมการบริษัท ประกอบด้วยกรรมการ
5 คน โดยมีกรรมการ 4 ใน 5 คน เป็นตัวแทนจากคณะกรรมการบริษัท รายชื่อคณะกรรมการมีดังนี้

1.  นายไพฑูรย์ ทวีผล ประธานกรรมการ

2.  นายกอบชัย จิราธิวัฒน์ กรรมการ

3.  นายปริญญ์ จิราธิวัฒน์ กรรมการ

4.  นายครรชิต บุนะจินดา กรรมการ

5.  นายนริศ เชยกลิ่น กรรมการ

  หน้าที่และความรับผิดชอบของคณะกรรมการความเสี่ยง

1) พิจารณานโยบาย กลยุทธ์ โครงสร้าง
และกรอบการจัดวางระบบการบริหารความเสี่ยงในระดับองค์กร

2) สนับสนุนการบริหารงานของผู้บริหารระดับสูง
โดยกำหนดโครงสร้างของการบริหารความเสี่ยงให้ครอบคลุมทั้งองค์กร
มองปัจจัยเสี่ยงที่จะมีผลกระทบต่อธุรกิจให้ครอบคลุมทุกมิติ

3) สอบทานความเสี่ยง ติดตาม และประเมินความเพียงพอ
ประสิทธิภาพและประสิทธิผลของการจัดการความเสี่ยงในภาพรวม

4) มีความเข้าใจถึงความเสี่ยงที่อาจมีผลกระทบร้ายแรงต่อองค์กร
และทำให้มั่นใจว่ามีการดำเนินการที่เหมาะสมเพื่อจัดการความเสี่ยงนั้นๆ

5) ให้ข้อเสนอแนะ ให้ความเห็นชอบในการบริหารความเสี่ยงขององค์กร

นอกจากนี้ ฝ่ายจัดการมีการแต่งตั้งคณะกรรมการบริหารความเสี่ยงระดับปฏิบัติการ
ซึ่งประกอบด้วยกรรมการที่เป็นผู้บริหารจากสายงานต่างๆ ที่เกี่ยวข้อง
และมีผู้รับผิดชอบความเสี่ยงโดยตรงเป็นผู้จัดการศูนย์การค้าทุกสาขาของบริษัท
โดยกำหนดให้เลขานุการคณะกรรมการบริหารความเสี่ยง
มีหน้าที่ในการประสานงานและถ่ายทอดความเสี่ยงที่สำคัญให้คณะกรรมการบริหารความเสี่ยงระดับปฏิบัติการได้นำกลยุทธ์ด้านการบริหารความเสี่ยงไปสู่การปฏิบัติ
และให้ครอบคลุมปัจจัยเสี่ยงในทุกมิติ

คณะกรรมการบรรษัทภิบาล

คณะกรรมการบรรษัทภิบาล ประกอบด้วยกรรมการ 6 คน ซึ่งเป็นผู้บริหารจากส่วนงานต่างๆ
ดังรายชื่อต่อไปนี้

1.  นายนริศ เชยกลิ่น ประธานกรรมการ

2.  ดร.ณัฐกิตต์ ตั้งพูลสินธนา กรรมการ

3.  นางสาวนภารัตน์ ศรีวรรณวิทย์ กรรมการ

4.  นางสุวดี สิงห์งาม กรรมการ

5.  นายอุทัย ก้องกิตติวงศ์ กรรมการ

6.  นายสาธิต วิกรานต์ธนากุล กรรมการ

  หน้าที่และความรับผิดชอบคณะกรรมการบรรษัทภิบาล

1.  กำหนดและทบทวนนโยบาย ข้อกำหนด
    และวีธีการปฏิบัติงานให้เป็นไปตามหลักการกำกับดูแลกิจการที่ดี

2.  กำหนดนโยบายและวางแผนเกี่ยวกับกิจกรรมที่เกี่ยวข้องกับความรับผิดชอบต่อสังคม

3.  ประชุมรายไตรมาสเพื่อติดตามความคืบหน้าของแผนงานบรรษัทภิบาล
    และความรับผิดชอบต่อสังคม
    รวมทั้งให้ข้อแนะนำและการสนับสนุนที่จำเป็นแก่คณะทำงานบรรษัทภิบาล

4.  ตรวจประเมินภายในด้วยเกณฑ์บรรษัทภิบาล เพื่อกำหนดประเด็นที่ควรปรับปรุง

5.  เป็นตัวแทนบริษัทในการสื่อสารและการดำเนินกิจกรรมด้านบรรษัทภิบาลทั้งกับผู้บริหาร
    พนักงานและหน่วยงานภายนอก

นอกจากนี้ คณะกรรมการบรรษัทภิบาลได้แต่งตั้งคณะทำงานด้านการรณรงค์ส่งเสริมและประชาสัมพันธ์
บรรษัทภิบาล ซึ่งประกอบด้วยตัวแทนจากแผนกต่างๆ โดยมีหน้าที่ความรับผิดชอบ ดังนี้

1)  กำหนดแผนการดำเนินงาน การรณรงค์ และประชาสัมพันธ์
    เพื่อสร้างความตระหนักเรื่องบรรษัทภิบาลและความรับผิดชอบต่อสังคมให้กับผู้บริหารและพนักงานทุกระดับ

2)  ให้ความรู้และสร้างความเข้าใจในบทบาทของตนเองที่มีต่อหลักบรรษัทภิบาล
    และความรับผิดชอบต่อสังคม ให้กับผู้บริหารทุกระดับ

3)  ติดตามความคืบหน้า ทบทวน และปรับปรุงผลการดำเนินงานให้เป็นไปตามแผนที่กำหนดไว้
    และจัดทำสรุปเพื่อรายงานต่อคณะกรรมการการกำกับดูแลกิจการทุกไตรมาส

สรุปการดำรงตำแหน่งของกรรมการในคณะกรรมการชุดต่างๆ

  -------------- ------------- ---------- ---------------- ------------------- --------------------------------- -------------------------------
  รายชื่อกรรมการ                            คณะกรรมการบริษัท   คณะกรรมการตรวจสอบ   คณะกรรมการสรรหาและกำหนดค่าตอบแทน   ที่ปรึกษาคณะกรรมการบริหารความเสี่ยง

  1.             นายวันชัย       จิราธิวัฒน์    C                -                   -                                 -
                               ⁽¹⁾                                                                               

  2.             นายสุทธิชัย      จิราธิวัฒน์    C                -                   -                                 -
                               ⁽²⁾                                                                               

  3.             นายไพฑูรย์      ทวีผล       M                C                   -                                 C

  4.             นายจักก์ชัย      พานิชพัฒน์    M                M                   C                                 -

  5.             นางสุนันทา      ตุลยธัญ      M                M                   M                                 -

  6.             นายการุณ       กิตติสถาพร   M                M                   M                                 -
                               ⁽³⁾                                                                               

  7.             นายครรชิต      บุนะจินดา    M                -                   M                                 -

  8.             นายสุทธิเกียรติ   จิราธิวัฒน์    M                -                   -                                 -

  9.             นายสุทธิชาติ     จิราธิวัฒน์    M                -                   A                                 -
                               ⁽⁴⁾                                                                               

  10.            นายสุทธิศักดิ์     จิราธิวัฒน์    M                -                   A                                 -

  11.            นายสุทธิธรรม    จิราธิวัฒน์    M                -                   A                                 -

  12.            นายกอบชัย      จิราธิวัฒน์    M                -                   -                                 VC

  13.            นายปริญญ์       จิราธิวัฒน์    M                -                   A                                 VC
  -------------- ------------- ---------- ---------------- ------------------- --------------------------------- -------------------------------

หมายเหตุ:

C-Chairman หมายถึง ประธาน, VC-Vice Chairman หมายถึง รองประธาน,

M-Member หมายถึง กรรมการ, A-Advisory หมายถึง ที่ปรึกษา

(1) ลาออกจากการดำรงตำแหน่งประธานกรรมการบริษัท เมื่อวันที่ 28 เมษายน 2553

(2) ดำรงตำแหน่งประธานกรรมการบริษัท เมื่อวันที่ 11 พฤษภาคม 2553

(3) ดำรงตำแหน่งกรรมการสรรหาและกำหนดค่าตอบแทน เมื่อวันที่ 20 กันยายน 2553 และ

ดำรงตำแหน่งกรรมการตรวจสอบ เมื่อวันที่ 21 มกราคม 2554

(4) ลาออกจากการดำรงตำแหน่งที่ปรึกษาคณะกรรมการสรรหาและกำหนดค่าตอบแทน เมื่อวันที่ 12
พฤศจิกายน 2553

0.  2. การสรรหาผู้บริหาร

 การสรรหากรรมการผู้จัดการใหญ่ : ทางคณะกรรมการบริหารจะเป็นผู้พิจารณาเบื้องต้น ในการกลั่นกรองสรรหาบุคคลที่มีคุณสมบัติครบถ้วนเหมาะสม มีความรู้ความสามารถ และประสบการณ์ที่เป็นประโยชน์ต่อการดำเนินงานของบริษัท และนำเสนอต่อคณะกรรมการสรรหาและกำหนดค่าตอบแทนพิจารณาอนุมัติ เพื่อเสนอต่อคณะกรรมการบริษัทพิจารณาอนุมัติต่อไป 

 การสรรหาผู้บริหาร : กรรมการผู้จัดการใหญ่เป็นผู้พิจารณาสรรหาและแต่งตั้งบุคคลที่มีคุณสมบัติเหมาะสมกับตำแหน่งและหน้าที่ความรับผิดชอบ รวมถึงมีความรู้ความสามารถ และประสบการณ์ ที่เป็นประโยชน์ต่อการดำเนินงานของบริษัท โดยการคัดเลือกเป็นไปตามระเบียบในการสรรหาบุคคลของฝ่ายทุนมนุษย์ 

ทั้งนี้ การดำเนินการตามแผนพัฒนาผู้สืบทอดตำแหน่งงานของฝ่ายทุนมนุษย์ เช่น
โครงการการวางแผนผู้สืบทอดตำแหน่ง (Succession Planning for Executives)
โครงการ Leadership Development Program for Executives เป็นต้น
สามารถทำให้กระบวนการสรรหาบุคคลมาดำรงตำแหน่งนั้นมีประสิทธิภาพ

  3. ค่าตอบแทนกรรมการและผู้บริหาร

3.1 ค่าตอบแทนกรรมการ

บริษัทมีการกำหนดนโยบายค่าตอบแทนกรรมการอย่างเป็นธรรมและสมเหตุสมผล
ผ่านการพิจารณากลั่นกรองจากคณะกรรมการสรรหาและกำหนดค่าตอบแทน
โดยคำนึงถึงความสอดคล้องกับหน้าที่ความรับผิดชอบของกรรมการ ผลการดำเนินงานของบริษัท
และพิจารณาเปรียบเทียบกับบริษัทในกลุ่มธุรกิจเดียวกันหรือใกล้เคียงกันกับบริษัท ทั้งนี้
ค่าตอบแทนรวมที่ได้รับอนุมัติจากที่ประชุมผู้ถือหุ้นประจำปี 2553 มีวงเงินไม่เกิน 10,000,000 บาท
โดยโครงสร้างอัตราค่าตอบแทนกรรมการที่ได้รับอนุมัติจากที่ประชุมผู้ถือหุ้น เมื่อวันที่ 28 เมษายน
2553 มีดังนี้

+---+-------------------------------------------------+-----------------+
|   | ประเภทค่าตอบแทน                                  | จำนวนเงิน (บาท)  |
+---+-------------------------------------------------+-----------------+
| 1 | ค่าตอบแทนประจำไตรมาส (บาท/ไตรมาส)                |                 |
| . |                                                 |                 |
+---+-------------------------------------------------+-----------------+
|   | - ประธานกรรมการ                                 | 120,000         |
+---+-------------------------------------------------+-----------------+
|   | - กรรมการอิสระที่เป็นประธานกรรมการตรวจสอบ           | 110,000         |
+---+-------------------------------------------------+-----------------+
|   | - กรรมการอิสระที่เป็นกรรมการตรวจสอบ                 | 85,000          |
+---+-------------------------------------------------+-----------------+
|   | - กรรมการอิสระ และกรรมการ                        | 70,000          |
+---+-------------------------------------------------+-----------------+
| 2 | ค่าเบี้ยประชุมกรรมการบริษัท (บาท/ครั้ง)                 |                 |
| . |                                                 |                 |
+---+-------------------------------------------------+-----------------+
|   | - ประธานกรรมการ                                 | 50,000          |
+---+-------------------------------------------------+-----------------+
|   | - กรรมการอิสระ                                   | 35,000          |
+---+-------------------------------------------------+-----------------+
|   | - กรรมการ                                       | 25,000          |
+---+-------------------------------------------------+-----------------+
| 3 | ค่าเบี้ยประชุมกรรมการตรวจสอบ (บาท/ครั้ง)              |                 |
| . |                                                 |                 |
+---+-------------------------------------------------+-----------------+
|   | - ประธานกรรมการตรวจสอบ                          | 60,000          |
+---+-------------------------------------------------+-----------------+
|   | - กรรมการตรวจสอบ                                | 45,000          |
+---+-------------------------------------------------+-----------------+
| 4 | ค่าเบี้ยประชุมกรรมการสรรหาและกำหนดค่าตอบแทน          | 20,000          |
| . | (บาท/ครั้ง)                                       |                 |
+---+-------------------------------------------------+-----------------+
| 5 | ค่าเบี้ยประชุมที่ปรึกษาคณะกรรมการบริหารความเสี่ยง         | 20,000          |
| . | (บาท/ครั้ง)                                       |                 |
+---+-------------------------------------------------+-----------------+

ค่าตอบแทนรวมของคณะกรรมการที่ได้รับจากบริษัทในฐานะกรรมการบริษัท กรรมการตรวจสอบ
กรรมการสรรหาและกำหนดค่าตอบแทน และที่ปรึกษาคณะกรรมการบริหารความเสี่ยง
ซึ่งได้รับเงินค่าตอบแทนประจำและค่าเบี้ยประชุม ในปี 2553 รวมทั้งสิ้น 8,150,000 บาท ทั้งนี้
รายละเอียดการเข้าร่วมประชุมและค่าตอบแทนกรรมการ ปี 2553 มีดังนี้

[]

3.2 ค่าตอบแทนผู้บริหาร

บริษัทมีการกำหนดนโยบายค่าตอบแทนผู้บริหารอย่างเป็นธรรมและสมเหตุสมผล
โดยคำนึงถึงความสอดคล้องกับผลการดำเนินงาน และผลการปฏิบัติงานของผู้บริหารแต่ละคน
รวมทั้งพิจารณาเปรียบเทียบกับบริษัทในกลุ่มธุรกิจเดียวกันกับบริษัท โดยค่าตอบแทนที่ให้แก่ผู้บริหาร
มีดังนี้

-   เงินเดือนและโบนัส

  บริษัทมีการให้ผลตอบแทนแก่ผู้บริหารเป็นเงินเดือน และ โบนัส สำหรับผู้บริหารจำนวน 9 คน
  ในปี 2553 รวมทั้งสิ้น 68,760,605 บาท

-   เงินสมทบกองทุนสำรองเลี้ยงชีพ

  บริษัทได้สมทบเงินเข้ากองทุนสำรองเลี้ยงชีพสำหรับผู้บริหาร จำนวน 7 คน ในปี 2553
  รวมทั้งสิ้น 3,059,226 บาท

4.  การกำกับดูแลกิจการ

CPN ตระหนักถึงความสำคัญของการกำกับดูแลกิจการที่ดี
และคณะกรรมการบริษัทมีความตั้งใจอย่างยิ่งที่จะสร้างกระบวนการกำกับดูแลกิจการที่ดีที่เป็นมาตรฐาน
และนำไปสู่การปฏิบัติทั่วทุกระดับในองค์กร
ซึ่งจะช่วยส่งเสริมให้องค์กรมีศักยภาพในการแข่งขันได้ดีทั้งในระยะสั้นและระยะยาว นอกจากนี้
การกำกับดูแลกิจการที่ดียังช่วยเสริมสร้างความเชื่อมั่นให้แก่นักลงทุน สถาบันการเงิน
พันธมิตรทางธุรกิจ และผู้มีส่วนได้เสียอื่นๆ ในการดำเนินธุรกิจของบริษัท
อันนำไปสู่การเพิ่มมูลค่าของผู้ถือหุ้นและประโยชน์ที่สมดุลร่วมกันของผู้มีส่วนเกี่ยวข้องทุกฝ่าย ทั้งนี้
คณะกรรมการได้กำหนดแนวทางปฏิบัติไว้ในนโยบายการกำกับดูแลกิจการของบริษัทเป็นประจำทุกปีตั้งแต่ปี
2547 โดยกำหนดให้เป็นหน้าที่และความรับผิดชอบของกรรมการ ผู้บริหาร และพนักงานทุกคน
ที่จะต้องรับทราบ ทำความเข้าใจ
และปฏิบัติตามนโยบายการกำกับดูแลกิจการของบริษัทอย่างเคร่งครัด
รวมถึงผู้บริหารทุกระดับในองค์กรจะต้องดูแลรับผิดชอบและถือเป็นเรื่องสำคัญที่จะดำเนินการให้พนักงานภายใต้สายบังคับบัญชาของตนทราบ
เข้าใจ และปฏิบัติตาม ทั้งนี้ บริษัทมีการปรับปรุงนโยบายครั้งล่าสุดเมื่อ 20 กุมภาพันธ์ 2552
โดยบริษัทยึดหลักปฏิบัติตามแนวทางหลักการกำกับดูแลกิจการที่ดีของตลาดหลักทรัพย์แห่งประเทศไทย
ปี 2549 และหลักการกำกับดูแลกิจการของ OECD (The Organization for Economic
Co-Operation and Development) เพื่อยกระดับการกำกับดูแลกิจการของบริษัทฯ
ให้ทัดเทียมกับแนวทางปฏิบัติระดับสากล

CPN เผยแพร่นโยบายดังกล่าวผ่านเว็บไซต์ของบริษัทที่ www.cpn.co.th
และมีการสื่อสารแนวทางปฏิบัติที่ดีสอดคล้องกับนโยบายการกำกับดูแลกิจการของบริษัทอย่างต่อเนื่องผ่านสื่อต่างๆ
ภายในบริษัท เช่น การประชาสัมพันธ์ผ่านทางอีเมลล์ หน้าจอคอมพิวเตอร์ (Desktop
Wallpaper) ระบบอินทราเน็ต ป้ายประชาสัมพันธ์ วารสาร ADMIRED Newsletter
ซึ่งเป็นวารสารราย 2 เดือนภายในบริษัท และมีการแนบสื่อประชาสัมพันธ์ไปพร้อมกับสลิปเงินเดือน
สำหรับพนักงานที่เข้าปฏิบัติงานใหม่ทุกคนจะได้รับการปฐมนิเทศให้ทราบรายละเอียดเกี่ยวกับจรรณยาบรรณทางธุรกิจและนโยบายการกำกับดูแลกิจการที่ดีของบริษัท
ทั้งนี้ CPN มีการประเมินผลการดำเนินงานกี่ยวกับการกำกับดูแลกิจการภายในบริษัทเป็นประจำทุกปี
และมีการนำผลการประเมินที่ได้ไปพัฒนาแนวทางการดำเนินงานให้ดียิ่งขึ้นไป

โดยนโยบายกำกับดูแลกิจการของบริษัทประกอบด้วย 5 หมวด ได้แก่

หมวดที่ 1 สิทธิของผู้ถือหุ้น 

หมวดที่ 2 การปฏิบัติต่อผู้ถือหุ้นอย่างเท่าเทียมกัน

หมวดที่ 3 การคำนึงถึงบทบาทของผู้มีส่วนได้เสีย

หมวดที่ 4 การเปิดเผยข้อมูลและความโปร่งใส

หมวดที่ 5 ความรับผิดชอบของคณะกรรมการ

ทั้งนี้ รายละเอียดเกี่ยวกับการดำเนินการตามหลักนโยบายกำกับดูแลกิจการของ CPN มีดังนี้

สิทธิของผู้ถือหุ้น (Rights of Shareholders)

CPN ให้ความสำคัญและเคารพสิทธิของผู้ถือหุ้น โดยปฏิบัติตามกฎหมาย ข้อบังคับ
และแนวทางปฏิบัติที่ดี ดังนี้

-   มีกลไกที่ทำให้ผู้ถือหุ้นมั่นใจว่าได้รับผลตอบแทนครบถ้วน โดยมีโครงสร้างระหว่างบริษัท
    บริษัทย่อย บริษัทร่วม ที่ไม่ซับซ้อน ไม่มีผู้ถือหุ้นร่วมและไม่มีผู้ถือหุ้นไขว้
    และไม่มีโครงสร้างการถือหุ้นแบบปิรามิดในกลุ่มของบริษัท

-   ดำเนินการให้ผู้ถือหุ้นได้รับสิทธิพื้นฐานและได้รับการปฏิบัติในการรักษาสิทธิของผู้ถือหุ้นอย่างเท่าเทียมกัน
    อันได้แก่ สิทธิในการซื้อขายหรือโอนหุ้น สิทธิที่จะได้รับข้อมูลข่าวสารที่ถูกต้องชัดเจน
    สิทธิในการเข้าร่วมประชุมและลงมติอนุมัติการเข้าทำรายการที่สำคัญ
    สิทธิในการเลือกตั้งกรรมการที่จะเข้ามาบริหารบริษัทเป็นรายบุคคล
    สิทธิในการกำหนดอัตราค่าตอบแทนของคณะกรรมการบริษัท
    สิทธิในการแต่งตั้งผู้สอบบัญชีและกำหนดค่าสอบบัญชี สิทธิในการได้รับส่วนแบ่งกำไร
    สิทธิในการเข้าร่วมตัดสินใจและรับทราบถึงผลการตัดสินใจของบริษัท
    ที่เกี่ยวกับการเปลี่ยนแปลงในปัจจัยพื้นฐานของบริษัท เป็นต้น
    โดยเผยแพร่สารสนเทศรายละเอียดการใช้สิทธิในเรื่องต่างๆ
    ผ่านระบบอิเล็กทรอนิคส์ของตลาดหลักทรัพย์แห่งประเทศไทย
    โดยคำนึงถึงความเท่าเทียมกันในการรับรู้ข่าวสาร ระยะเวลาการใช้สิทธิ
    และความสะดวกในการใช้สิทธิดังกล่าว

-   มีรายละเอียดที่สำคัญประกอบการตัดสินใจอย่างครบถ้วนและเพียงพอระบุไว้ในจดหมายเชิญประชุมผู้ถือหุ้น
    เพื่อประกอบการพิจารณาลงคะแนนแต่ละวาระการประชุม
    โดยวาระประชุมสามัญผู้ถือหุ้นประกอบด้วย

    1.  วาระการแต่งตั้งกรรมการ ได้ให้ข้อมูลของผู้ได้รับการเสนอแต่งตั้ง ได้แก่ ชื่อ อายุ
        ประเภทกรรมการ การศึกษา
        การอบรมหลักสูตรกรรมการ ประสบการณ์ การดำรงตำแหน่งในกิจการอื่น
        จำนวนปีที่ดำรงตำแหน่งและการเข้าร่วมประชุมในฐานะกรรมการชุดต่างๆ ในปีที่ผ่านมา
        การถือหุ้นในบริษัท
        การทำรายการที่อาจเกิดความขัดแย้งทางผลประโยชน์กับบริษัทในรอบปีที่ผ่านมา
        ซึ่งข้อมูลได้ผ่านการพิจารณาจากคณะกรรมการสรรหาและกำหนดค่าตอบแทน
        และมีความเห็นของคณะกรรมการบริษัทอย่างเพียงพอและชัดเจน

    2.  วาระการพิจารณาค่าตอบแทน ได้ให้ข้อมูลเกี่ยวกับนโยบาย
        จำนวนเงินและรูปแบบค่าตอบแทนแยกตามตำแหน่งและภาระหน้าที่ของกรรมการ
        หลักเกณฑ์และวิธีการพิจารณาค่าตอบแทน
        ซึ่งข้อมูลได้ผ่านการพิจารณาจากคณะกรรมการสรรหาและกำหนดค่าตอบแทน
        และมีความเห็นของคณะกรรมการบริษัทอย่างเพียงพอและชัดเจน

    3.  วาระการแต่งตั้งผู้สอบบัญชี ได้ให้ข้อมูลเกี่ยวกับ ชื่อผู้สอบบัญชีและสำนักงานสอบบัญชี
        ความเป็นอิสระของ
        ผู้สอบบัญชี จำนวนปีที่ทำหน้าที่ให้บริษัท การพิจารณาความเหมาะสมของค่าสอบบัญชี
        ซึ่งข้อมูลต่างๆ ได้ผ่านการพิจารณาจากคณะกรรมการตรวจสอบ
        และมีความเห็นของคณะกรรมการบริษัทอย่างเพียงพอและชัดเจน

    4.  วาระการจ่ายเงินปันผล ได้ให้ข้อมูลเกี่ยวกับนโยบายการจ่ายเงินปันผล
        จำนวนเงินที่ขออนุมัติ เปรียบเทียบกับจำนวนเงินที่จ่ายในปีก่อน
        และมีความเห็นของคณะกรรมการบริษัทอย่างเพียงพอและชัดเจน

-   สำหรับการประชุมสามัญผู้ถือหุ้นปี 2553 ซึ่งจัดขึ้นในวันที่ 28 เมษายน 2553 CPN
    ให้สิทธิผู้ถือหุ้นส่วนน้อยสามารถเสนอวาระการประชุมผู้ถือหุ้น
    และเสนอชื่อบุคคลเพื่อรับการพิจารณาเลือกตั้งเป็นกรรมการได้ล่วงหน้าตั้งแต่วันที่ 29 กันยายน
    2552 ถึง 15 มกราคม 2553
    รวมถึงการให้สิทธิผู้ถือหุ้นสามารถส่งคำถามเกี่ยวกับวาระการประชุมได้ล่วงหน้าก่อนถึงวันประชุม
    โดยส่งเอกสารถึงเลขานุการบริษัท ทั้งนี้
    หลักเกณฑ์การพิจารณาเกี่ยวกับการเสนอวาระการประชุมผู้ถือหุ้นและเสนอชื่อบุคคลเพื่อรับการพิจารณาเลือกตั้งเป็นกรรมการ
    สามารถดูได้จากเว็บไซต์ www.cpn.co.th สำหรับช่องทางการติดต่อเลขานุการบริษัท
    มีรายละเอียดดังนี้

เลขานุการบริษัท

บริษัท เซ็นทรัลพัฒนา จำกัด (มหาชน)

ชั้น 31 อาคารดิออฟฟิศเศส แอท เซ็นทรัลเวิลด์

เลขที่ 999/9 ถนนพระราม 1 แขวงปทุมวัน เขตปทุมวัน กรุงเทพฯ 10330 ประเทศไทย

โทรศัพท์: +66(0) 2667-5555 ต่อ 1665 หรือ 1678

  อีเมลล์: co.secretary@cpn.co.th

  ทั้งนี้ การประชุมสามัญผู้ถือหุ้นปี 2553 ไม่มีผู้ถือหุ้นรายใดเสนอวาระการประชุมผู้ถือหุ้น
  หรือเสนอชื่อบุคคลเพื่อรับการพิจารณาเลือกตั้งเป็นกรรมการ

-   CPN
    ดำเนินการประชุมผู้ถือหุ้นตามลำดับวาระที่ได้แจ้งไว้ในหนังสือเชิญประชุมผู้ถือหุ้นอย่างโปร่งใส
    ถูกต้องตาม
    ข้อกฎหมายและข้อบังคับของบริษัท ทั้งนี้ บริษัทได้เชิญตัวแทนจาก บริษัท เคพีเอ็มจี ภูมิไชย
    สอบบัญชี จำกัด เข้าร่วมประชุมผู้ถือหุ้น เพื่อร่วมสังเกตการณ์ดังกล่าว

-   การประชุมผู้ถือหุ้น CPN กำหนดให้มีระยะเวลาการลงทะเบียนล่วงหน้าก่อนการประชุม 2
    ชั่วโมง โดยได้นำระบบคอมพิวเตอร์และบาร์โค้ดมาใช้ในการลงทะเบียนและตรวจนับคะแนน
    เพื่อให้สามารถดำเนินการได้อย่างรวดเร็วและข้อมูลมีความถูกต้องเชื่อถือได้

-   ก่อนเริ่มการประชุมผู้ถือหุ้น
    เลขานุการบริษัทได้ชี้แจงวิธีการลงคะแนนและนับคะแนนตามเอกสารคำชี้แจงวิธีการลงคะแนนเสียงในการประชุมผู้ถือหุ้น
    ซึ่งแจกให้แก่ผู้ถือหุ้นทุกคนที่มาลงทะเบียน
    ในการสรุปผลการนับคะแนนเสียงแต่ละวาระจะมีการแสดงผลคะแนนให้ผู้ถือหุ้นในที่ประชุมรับทราบทุกวาระตามลำดับ
    ทั้งนี้ ปี 2553 นี้ มีผู้ถือหุ้นมาประชุมสามัญผู้ถือหุ้นด้วยตนเองและผู้รับมอบฉันทะรวมจำนวน 525
    ราย คิดเป็น 83.63% ของจำนวนหุ้นทั้งหมด

-   ให้สิทธิผู้ถือหุ้นสามารถเข้าร่วมประชุมภายหลังจากเริ่มการประชุมไปแล้ว
    โดยมีสิทธิออกเสียงลงคะแนนในระเบียบวาระที่ยังไม่ได้พิจารณาลงมติได้

-   ในการประชุมผู้ถือหุ้นได้เปิดโอกาสให้ผู้ถือหุ้นแสดงความคิดเห็นและซักถามอย่างเต็มที่
    โดยมีกรรมการบริษัทเข้าร่วมการประชุมผู้ถือหุ้นคิดเป็น 92% ของกรรมการทั้งหมด
    โดยประธานกรรมการบริษัท ประธานกรรมการตรวจสอบ
    ประธานกรรมการสรรหาและกำหนดค่าตอบแทน กรรมการผู้จัดการใหญ่
    ผู้บริหารระดับสูงและผู้สอบบัญชี เข้าร่วมประชุมเพื่อตอบข้อซักถามของผู้ถือหุ้น

-   ในปี 2553 CPN ได้รับคะแนนประเมินคุณภาพการจัดประชุมผู้ถือหุ้น 100 คะแนนเต็ม
    ภายใต้โครงการประเมินคุณภาพ AGM ซึ่งจัดโดยสมาคมส่งเสริมผู้ลงทุนไทย
    ร่วมกับสำนักงานคณะกรรมการกำกับหลักทรัพย์และตลาดหลักทรัพย์ และสมาคมบริษัทจดทะเบียน
    โดยหลักเกณฑ์ที่ใช้ในการประเมินคุณภาพจะครอบคลุมขั้นตอนต่างๆ ในการประชุมผู้ถือหุ้น
    ตั้งแต่ก่อนวันประชุม วันประชุม และภายหลังวันประชุม

-   มีการรับฟังความคิดเห็นของผู้ถือหุ้น
    โดยให้ผู้ถือหุ้นที่มาประชุมตอบแบบสอบถามความพึงพอใจในการจัดประชุมผู้ถือหุ้น
    เพื่อนำข้อมูลที่ได้รับไปใช้พัฒนาการจัดประชุมผู้ถือหุ้นให้มีประสิทธิภาพและเกิดประโยชน์ต่อบริษัทและผู้ถือหุ้น

การปฏิบัติต่อผู้ถือหุ้นอย่างเท่าเทียมกัน (Equitable Treatment of Shareholders)

CPN คำนึงถึงความเท่าเทียมกันของผู้ถือหุ้นทุกราย ไม่ว่าจะเป็นผู้ถือหุ้นรายใหญ่ ผู้ถือหุ้นส่วนน้อย
นักลงทุนสถาบัน หรือผู้ถือหุ้นต่างชาติ โดย CPN
มีการกำหนดหลักเกณฑ์และการปฏิบัติเกี่ยวกับเรื่องดังกล่าวเพื่อส่งเสริมให้เกิดความเท่าเทียมกันอย่างแท้จริง
ดังนี้

-   กำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่
    โดยหนึ่งหุ้นมีสิทธิเท่ากับหนึ่งเสียง

-   จัดทำจดหมายเชิญประชุมผู้ถือหุ้นทั้งภาษาไทยและภาษาอังกฤษ
    โดยในการประชุมสามัญผู้ถือหุ้นประจำปี 2553 CPN
    ได้เผยแพร่จดหมายเชิญประชุมผู้ถือหุ้นบนเว็บไซต์ CPN ตั้งแต่วันที่ 25 มีนาคม 2553
    ล่วงหน้าก่อนวันประชุมมากกว่า 30
    วันและจัดส่งจดหมายเชิญประชุมให้แก่ผู้ถือหุ้นล่วงหน้าก่อนวันประชุม 21 วัน
    เพื่อให้ผู้ถือหุ้นได้รับเอกสารล่วงหน้าก่อนวันประชุมและมีเวลาศึกษาข้อมูลก่อนวันประชุมอย่างเพียงพอ
    โดยในจดหมายเชิญประชุมบริษัทมีการชี้แจ้งข้อเท็จจริงและเหตุผล และความเห็นของกรรมการ
    ไว้ทุกวาระการประชุม โดยไม่มีการแจกเอกสารที่มีข้อมูลสำคัญในที่ประชุมผู้ถือหุ้นอย่างกะทันหัน
    ไม่เพิ่มวาระการประชุมหรือเปลี่ยนแปลงข้อมูลที่สำคัญโดยไม่แจ้งให้ผู้ถือหุ้นทราบล่วงหน้า

-   ถึงแม้ว่าในการประชุมสามัญผู้ถือหุ้นปี 2553 CPN
    มีความจำเป็นต้องเปลี่ยนแปลงสถานที่จัดประชุมจากเดิมที่ได้ระบุไว้ในจดหมายเชิญประชุมเนื่องจากเกิดเหตุการณ์ไม่สงบทางการเมืองบริเวณสถานที่ที่ได้กำหนดไว้เดิม
    แต่บริษัทได้ดำเนินการแจ้งให้ผู้ถือหุ้นรับทราบรายละเอียดการเปลี่ยนแปลงดังกล่าวโดยเร็วที่สุด
    โดยผ่านช่องทางการแจ้งสารสนเทศของตลาดหลักทรัพย์แห่งประเทศไทย เว็บไซต์ของบริษัท
    และประสานงานให้บริษัท ศูนย์รับฝากหลักทรัพย์(ประเทศไทย) จำกัด
    จัดส่งจดหมายลงทะเบียนถึงผู้ถือหุ้น

-   นำบัตรลงคะแนนมาใช้ในการลงมติในการประชุมผู้ถือหุ้น
    โดยจัดทำบัตรลงคะแนนแยกตามวาระแต่ละวาระ
    เพื่อให้ผู้ถือหุ้นสามารถลงคะแนนได้ตามที่เห็นสมควร

-   อำนวยความสะดวกให้ผู้ถือหุ้นที่ไม่สามารถเข้าร่วมประชุมด้วยตนเอง
    โดยการจัดส่งหนังสือมอบฉันทะ แบบ ข. ซึ่งผู้ถือหุ้นสามารถกำหนดทิศทางการลงคะแนนได้
    และรายละเอียดวิธีการมอบฉันทะในการประชุมผู้ถือหุ้นไปพร้อมกับหนังสือเชิญประชุมผู้ถือหุ้น
    ส่วนหนังสือมอบฉันทะทั้ง แบบ ก. แบบ ข. และแบบ
    ค.ผู้ถือหุ้นสามารถดาวน์โหลดได้จากเว็บไซต์ www.cpn.co.th นอกจากนี้ CPN
    ยังมีรายชื่อพร้อมประวัติของกรรมการอิสระ 4 คน
    ให้ผู้ถือหุ้นสามารถเลือกเป็นผู้รับมอบฉันทะไว้ด้วย โดยในการประชุมสามัญผู้ถือหุ้น ปี 2553
    มีผู้ถือหุ้นจำนวนรวม 95 ราย
    มอบอำนาจให้กรรมการอิสระเป็นผู้รับมอบอำนาจให้ออกเสียงแทน โดยมีรายละเอียดดังต่อไปนี้

  การประชุมสามัญผู้ถือหุ้น ครั้งที่ 1/2553

  - ผู้ถือหุ้นจำนวน 94 ราย มอบอำนาจให้ นายไพฑูรย์ ทวีผล ประธานกรรมการตรวจสอบ

  - ผู้ถือหุ้นจำนวน 1 ราย มอบอำนาจให้ นายจักก์ชัย พานิชพัฒน์ กรรมการตรวจสอบ

-   นำส่งมติที่ประชุมผู้ถือหุ้นต่อตลาดหลักทรัพย์แห่งประเทศไทยภายในวันประชุม
    ผ่านระบบอิเล็กทรอนิคส์ของ
    ตลาดหลักทรัพย์แห่งประเทศไทยเพื่อให้ผู้ถือหุ้นที่ไม่ได้เข้าร่วมประชุมรับทราบในทันที
    และผู้ถือหุ้นสามารถติดต่อขอรับเทปบันทึกภาพบรรยากาศการประชุมได้
    โดยแจ้งความจำนงมาที่สำนักเลขานุการบริษัท

-   จัดทำรายงานการประชุมผู้ถือหุ้นเผยแพร่ทางเว็บไซต์ของบริษัท ภายใน 14
    วันนับจากวันประชุม
    และนำส่งสำเนารายงานการประชุมผู้ถือหุ้นให้ตลาดหลักทรัพย์แห่งประเทศไทยภายในเวลาที่กำหนด

-   มีระเบียบบังคับใช้ภายในบริษัทเรื่องการควบคุมเกี่ยวกับสารสนเทศภายในและเรื่องการถือครองหลักทรัพย์ของบริษัทเพื่อป้องกันการใช้ข้อมูลภายในโดยมิชอบและป้องกันไม่ให้เกิดความขัดแย้งทางผลประโยชน์
    รายละเอียดเปิดเผยไว้ในหัวข้อเรื่องการดูแลการใช้ข้อมูลภายใน หน้า 79

-   ในการทำรายการที่เกี่ยวโยงกันมีการกำกับดูแลให้ปฏิบัติตามขั้นตอนการอนุมัติอย่างเคร่งครัด
    และมีการพิจารณาถึงประโยชน์สูงสุดของ CPN เป็นสำคัญ
    โดยจะนำเสนอรายละเอียดของรายการที่อาจเกิดความขัดแย้งทางผลประโยชน์ให้คณะกรรมการตรวจสอบพิจารณาให้ความเห็น
    ก่อนนำเสนอขออนุมัติจากคณะกรรมการบริษัทและผู้ถือหุ้น (กรณีถึงเกณฑ์) ทุกครั้ง
    และมีการเปิดเผยสารสนเทศที่สำคัญอย่างครบถ้วนและเป็นไปตามกฎระเบียบข้อบังคับที่กำหนด

-   ปี 2553
    คณะกรรมการได้มีการพิจารณาอนุมัติรายการที่เกี่ยวโยงกันเกี่ยวกับการเข้าทำสัญญาบริการกับ
    บริษัท
    ห้างเซ็นทรัล ดีพาทเมนท์สโตร์ จำกัด
    ซึ่งเมื่อพิจารณาประเภทและขนาดรายการแล้วจัดเป็นรายการที่อยู่ในอำนาจการพิจารณาอนุมัติของคณะกรรมการบริษัทที่ไม่มีส่วนได้เสียในการทำรายการโดยไม่จำเป็นต้องมีความเห็นจากที่ปรึกษาทางการเงินแต่อย่างไรก็ตาม
    CPN ได้ว่าจ้างบริษัทหลักทรัพย์ กิมเอ็ง (ประเทศไทย) จำกัด (มหาชน)
    เป็นที่ปรึกษาทางการเงิน ให้ความเห็นเกี่ยวกับความสมเหตุสมผลของการเข้าทำรายการ
    เพื่อก่อให้เกิดความโปร่งใสในการพิจารณาวาระดังกล่าว

การคำนึงถึงบทบาทของผู้มีส่วนได้เสีย (Roles of Stakeholders)

CPN ให้ความสำคัญต่อผู้มีส่วนได้ส่วนเสียกลุ่มต่างๆ
โดยยึดหลักผลประโยชน์ของทุกฝ่ายร่วมกันอย่างยั่งยืน ดังนี้

พนักงาน : CPN มุ่งพัฒนาเสริมสร้างวัฒนธรรมและบรรยากาศที่ดีในการทำงาน
ดูแลสภาพแวดล้อมในการทำงานให้มีความปลอดภัยในชีวิตและทรัพย์สิน
มีการตรวจสอบความปลอดภัยของสถานที่ทำงานอย่างสม่ำเสมอ จัดอุปกรณ์ด้านความปลอดภัยต่างๆ
ให้แก่พนักงาน และดูแลให้พนักงานสามารถใช้งานได้อย่างถูกวิธี
ยึดมั่นปฏิบัติตามกฎหมายว่าด้วยแรงงาน ปฏิบัติต่อพนักงานด้วยความเท่าเทียมและเป็นธรรม
สนับสนุนให้มีการทำงานเป็นทีม ส่งเสริมให้พนักงานได้รับการฝึกอบรมพัฒนาความรู้อย่างสม่ำเสมอ
มีการจัดกิจกรรมต่างๆ เพื่อสร้างความสัมพันธ์อันดีระหว่างกันให้แก่ผู้บริหารและพนักงาน
มีการสนับสนุนให้พนักงานได้แสดงความคิดเห็น ข้อเสนอแนะ และข้อร้องเรียนต่างๆ
อย่างเปิดกว้างและโปร่งใส
มีการจ่ายค่าจ้างและสวัสดิการที่เหมาะสมสอดคล้องกับผลการดำเนินงานและสภาวะเศรษฐกิจการว่าจ้าง
ทั้งนี้ สามารถดูรายละเอียดได้ในหัวข้อเรื่องการบริหารทรัพยากรมนุษย์ หน้า 84 นอกจากนี้ CPN
ได้มีการกำหนดการให้สิทธิคุ้มครองพนักงานและลูกจ้างในกรณีที่แจ้งเบาะแสหรือข้อร้องเรียนที่เกี่ยวข้องกับการฝ่าฝืนหรือไม่ปฏิบัติตามกฎหมาย
ระเบียบ ข้อบังคับ หรือจรรณยาบรรณทางธุรกิจ ไว้ในนโยบายการกำกับดูแลกิจการของ CPN

เจ้าหนี้ : CPN
ชำระคืนเงินกู้และดอกเบี้ยให้กับเจ้าหนี้เงินกู้ยืมทุกประเภทอย่างถูกต้องครบถ้วนตามกำหนดเวลา
และปฏิบัติตามเงื่อนไขการกู้ยืมเงินและข้อตกลงต่างๆ อย่างครบถ้วน
โดยไม่ใช้เงินไปในทางที่ขัดต่อวัตถุประสงค์ในการกู้ยืมตลอดระยะเวลาการดำเนินธุรกิจของ CPN

คู่ค้า : CPN มีขั้นตอนการประมูลงาน การต่อรองราคา
การคัดเลือกผู้รับเหมา/ผู้ขายสินค้า/ผู้ให้บริการ
และการเข้าทำสัญญาว่าจ้าง/สัญญาซื้อขายสินค้า/สัญญาบริการ ที่โปร่งใสและตรงไปตรงมา
และปฏิบัติต่อคู่ค้าทุกรายอย่างเท่าเทียมและเป็นธรรมและเป็นไปตามระเบียบการจัดซื้อจัดจ้างของบริษัท

ร้านค้าและลูกค้า : CPN จัดให้มีกิจกรรมและบริการต่างๆ เพื่อเสริมสร้างความสัมพันธ์อันดี
ความพึงพอใจ ตลอดจนสร้างสรรค์ประสบการณ์ใหม่ๆ ที่น่าประทับใจให้แก่ลูกค้า
ซึ่งแสดงถึงเจตนารมณ์อันแน่วแน่ของ CPN ในการเป็นส่วนหนึ่งของการร่วมคิดร่วมทำ
ตลอดจนส่งเสริมและพัฒนาธุรกิจร่วมกันกับลูกค้า
เพื่อมุ่งสู่เป้าหมายความสำเร็จในการเติบโตร่วมกันอย่างยั่งยืน โดยกิจกรรมที่ CPN
ดำเนินการมีดังนี้

1) การดำเนินการภายใต้โครงการ World Class Service
ซึ่งมีวัตถุประสงค์เพื่อสร้างความสัมพันธ์อันดีกับร้านค้า
เพื่อพัฒนาและยกระดับการบริหารจัดการและการให้บริการร้านค้าให้ได้มาตรฐานระดับโลก
โดยกิจกรรมต่างๆ อยู่ในความดูแลของสำนักส่งเสริมและกำกับดูแลมาตรฐาน (สสม.) ทั้งนี้
กิจกรรมที่ สสม. ดำเนินการ ได้แก่ การปรับปรุงนโยบาย กระบวนการทำงาน และแบบฟอร์มต่างๆ
ที่เกี่ยวข้องกับร้านค้าให้เป็นมาตรฐานเดียวกันในทุกสาขา การประชาสัมพันธ์บริการต่างๆ ที่ CPN
มีบริการให้กับลูกค้า

2) การพัฒนาบุคลากรที่ทำหน้าที่ในการให้บริการและมีการประเมินผลการให้บริการของเจ้าหน้าที่
การเดินเยี่ยมร้านค้าของเจ้าหน้าที่ร้านค้าสัมพันธ์เพื่อรับงานบริการ รับปัญหาและข้อร้องเรียนต่างๆ
จากร้านค้า วันละ 1 ครั้ง รวมทั้งการจัดให้มีเจ้าหน้าที่ลูกค้าสัมพันธ์ เดินอยู่ตามจุดต่างๆ
ภายในศูนย์การค้า เพื่อให้ผู้ใช้บริการสามารถสอบถาม/หรือสามารถแนะนำผู้ใช้บริการได้ทันที
โดยไม่ต้องไปที่เคาน์เตอร์ประชาสัมพันธ์

3)
การวางแผนการให้บริการร่วมกับผู้เช่าเพื่อให้ช่วยเสริมสร้างให้ผู้เช่ามีความพร้อมในการดำเนินธุรกิจ
โดยแผนกส่งเสริมการขาย
และแผนกร้านค้าสัมพันธ์ได้ให้ความช่วยเหลือผู้เช่าในด้านการจัดกิจกรรมการเปิดตัวร้านค้า
การเปิดตัวสินค้าใหม่ การเชื่อมพันธมิตร
การจัดกิจกรรมส่งเสริมการขายของร้านค้าร่วมกันกับศูนย์การค้า

4) การจัดให้มีการสำรวจความพึงพอใจด้านการบริการร้านค้าและลูกค้าอย่างต่อเนื่องทุกปี
เพื่อทราบความต้องการของร้านค้าและลูกค้าอย่างแท้จริง
และนำมาปรับปรุงในส่วนของการบริการเพื่อการให้บริการที่เป็นเลิศของ CPN

5) การมีช่องทางการติดต่อสื่อสาร เพื่อให้ลูกค้าสามารถรับทราบข้อมูลต่างๆ ติดต่อธุรกิจ
และแจ้งข้อร้องเรียนได้หลายช่องทาง เช่น ติดต่อโดยตรงกับเจ้าหน้าที่ร้านค้าสัมพันธ์แต่ละสาขา ตู้
I-Box เว็บไซต์ของบริษัท หรือ CPN Call Center 0-2635-1111 เป็นต้น

6) การให้ข้อมูลต่างๆ เกี่ยวกับศูนย์การค้า ทั้งในเรื่องของสิ่งอำนวยความสะดวก
ตลอดจนบริการใหม่ๆ รวมทั้งการรับทราบความคิดเห็น
และความต้องการของผู้เช่าผ่านทางการจัดประชุมร้านค้าทุกไตรมาส
เพื่อเป็นข้อมูลพื้นฐานในการปรับปรุงคุณภาพการบริการให้ดีขึ้นอย่างต่อเนื่อง หรือการจัดทำ Focus
Group เพื่อทราบความต้องการเฉพาะกลุ่มของผู้เช่า
และนำมาประเมินเพื่อการพัฒนาและปรับปรุงการให้บริการให้ดียิ่งขึ้น

คู่แข่ง : CPN ดำเนินธุรกิจโดยยึดหลักปฏิบัติต่อคู่แข่งอย่างเป็นธรรม
โดยไม่แสวงหาข้อมูลที่เป็นความลับทางการค้าของคู่แข่งด้วยวิธีการที่ไม่สุจริตหรือไม่เหมาะสม
ไม่กระทำการใดๆ ที่เป็นการละเมิดทรัพย์สินทางปัญญาของผู้อื่น หรือคู่แข่งทางการค้า
โดยประพฤติปฏิบัติภายใต้กรอบกติกาของการแข่งขันที่ดี
ไม่ทำลายชื่อเสียงของคู่แข่งทางการค้าด้วยการกล่าวหาบริษัทที่เป็นคู่แข่งทางการค้าด้วยความไม่สุจริตและปราศจากข้อมูลความจริง
ทั้งนี้ CPN และบริษัทที่อยู่ในกลุ่มธุรกิจเดียวกันร่วมกันจัดตั้งสมาคมศูนย์การค้าไทย
โดยมีวัตถุประสงค์เพื่อร่วมมือกันในการประกอบธุรกิจในเชิงสร้างสรรค์
การแลกเปลี่ยนความรู้และประสบการณ์ต่างๆ ที่เป็นประโยชน์ซึ่งกันและกัน ในปี 2553
ที่ผ่านมาได้มีการดำเนินการด้านต่างๆ ร่วมกัน ดังนี้

1.  การหารือร่วมกันเพื่อรับทราบและเตรียมความพร้อมเกี่ยวกับร่างพระราชบัญญัติค้าปลีกและค้าส่งที่จะประกาศใช้

2.  การพิจารณาแผนงานการจัดกิจกรรมเพื่อสังคมในนามของสมาคมศูนย์การค้าไทยร่วมกัน

3.  การหารือแลกเปลี่ยนข้อมูลที่เป็นประโยชน์ในการบริหารงานศูนย์การค้าต่างๆ เช่น
    เรื่องเกี่ยวกับการตรวจสอบอาคารศูนย์การค้าให้อยู่ในสภาพพร้อมใช้งาน
    การประกันภัยศูนย์การค้า และการแก้ไขปัญหาเด็กทะเลาะวิวาทในศูนย์การค้า เป็นต้น

สังคม ชุมชน และสิ่งแวดล้อม : CPN
ตระหนักถึงความสำคัญของการดำเนินธุรกิจด้วยความรับผิดชอบต่อสังคม ชุมชน และสิ่งแวดล้อม
เพื่อการเติบโตอย่างมั่นคงยั่งยืนและเป็นที่ยอมรับจากผู้ที่เกี่ยวข้องทุกภาคส่วน
โดยมีการดำเนินกิจกรรมอย่างต่อเนื่องและเป็นรูปธรรม ทั้งนี้
รายละเอียดเกี่ยวกับการดำเนินกิจกรรมด้านสังคม ชุมชน และสิ่งแวดล้อมของบริษัท
สามารถดูได้ในหัวข้อเรื่องการบริหารจัดการความยั่งยืน หน้า 89

ทั้งนี้ กรณีที่ผู้มีส่วนได้เสียกลุ่มต่างๆ มีข้อสงสัย
หรือพบเห็นการกระทำที่สงสัยว่ามีการฝ่าฝืนหรือไม่ปฏิบัติตามกฎหมาย ระเบียบ ข้อบังคับ
หรือจรรณยาบรรณทางธุรกิจ สามารถแจ้งเบาะแสหรือร้องเรียน พร้อมส่งรายละเอียดหลักฐานต่างๆ
ได้ที่ คณะกรรมการตรวจสอบของบริษัท
โดยคณะกรรมการตรวจสอบจะดำเนินการสืบหาข้อเท็จจริงต่อไป
สำหรับช่องทางในการติดต่อมีรายละเอียดดังนี้

คณะกรรมการตรวจสอบ

บริษัท เซ็นทรัลพัฒนา จำกัด (มหาชน)

ชั้น 30 อาคารดิออฟฟิศเศส แอท เซ็นทรัลเวิลด์

เลขที่ 999/9 ถนนพระราม 1 แขวงปทุมวัน เขตปทุมวัน กรุงเทพฯ 10330 ประเทศไทย

โทรศัพท์: +66(0) 2667-5555 ต่อ 1200

อีเมลล์: whistleblower@cpn.co.th

สำหรับผู้ที่แจ้งเบาะแสหรือข้อร้องเรียนที่เป็นพนักงาน ลูกค้า
หรือบุคคลที่รับจ้างทำงานให้แก่บริษัทจะได้รับการคุ้มครองสิทธิตามกฎหมาย
ซึ่งได้มีการกำหนดรายละเอียดไว้ในนโยบายการกำกับดูแลกิจการของบริษัท

การเปิดเผยข้อมูลและความโปร่งใส (Disclosure and Transparency)

หลักการการเปิดเผยข้อมูลที่ CPN ให้ความสำคัญและถือปฏิบัติมาโดยตลอดนั้น คือ
การคำนึงถึงการเปิดเผยข้อมูลด้วยความโปร่งใสและเป็นธรรม
พร้อมทั้งให้ข้อมูลมีความถูกต้องและเพียงพอต่อการตัดสินใจของผู้ถือหุ้นและนักลงทุน
ซึ่งจะเสริมสร้างความเชื่อมั่นและความไว้วางใจจากผู้ถือหุ้น นักลงทุน และส่วนงานที่เกี่ยวข้อง อาทิ
ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
บริษัทที่ให้บริการจัดอันดับเครดิต เป็นต้น โดย CPN
เชื่อว่าการเปิดเผยข้อมูลอย่างโปร่งใสนั้นเป็นปัจจัยสนับสนุนมูลค่าเพิ่มให้แก่บริษัทในระยะยาว

ส่วนงานนักลงทุนสัมพันธ์

CPN จัดตั้งส่วนงานนักลงทุนสัมพันธ์ในปี 2549
เพื่อรับผิดชอบในการสื่อสารข้อมูลและบริหารความสัมพันธ์กับนักลงทุน นักวิเคราะห์ ผู้ถือหุ้น
บุคคลทั่วไปและส่วนงานที่เกี่ยวข้อง
โดยส่วนงานนักลงทุนสัมพันธ์ได้มีการประชุมกับผู้บริหารระดับสูงของบริษัทอย่างสม่ำเสมอ
เพื่อร่วมกำหนดนโยบายการปฏิบัติงานให้สอดคล้องกับนโยบายและวิสัยทัศน์ของบริษัท
รวมถึงนำผลการปฏิบัติงานและข้อคิดเห็นจากผู้ถือหุ้น
นักวิเคราะห์และนักลงทุนเสนอต่อคณะกรรมการบริษัทปีละ 2 ครั้ง
เพื่อรับทราบและให้คำแนะนำในการปฏิบัติงาน
เพื่อให้การเปิดเผยข้อมูลของบริษัทเป็นไปอย่างมีประสิทธิภาพและมีการพัฒนาอย่างต่อเนื่อง

การเปิดเผยข้อมูล

CPN เปิดเผยข้อมูลบริษัทและข้อมูลทางการเงินไว้อย่างครบถ้วนและเพียงพอผ่าน 3 ช่องทางหลัก
คือ

-   แบบแสดงรายการข้อมูลประจำปี (แบบ 56-1) และรายงานประจำปี (แบบ 56-2)
    ซึ่งมีรายละเอียดในหัวข้อที่สำคัญ อาทิ ภาพรวมการดำเนินธุรกิจ ปัจจัยความเสี่ยง
    โครงสร้างเงินทุนและการจัดการ การทำรายการระหว่างกัน การดูแลการใช้ข้อมูลภายใน
    การกำกับดูแลกิจการ ผลการดำเนินงานและฐานะการเงิน และโครงการในอนาคต เป็นต้น

-   คำอธิบายและการวิเคราะห์ของฝ่ายจัดการ (MD&A) รายไตรมาสและประจำปี
    ซึ่งมีรายละเอียดผลการดำเนินงานด้านปฏิบัติการและด้านการเงิน
    พร้อมการวิเคราะห์และอธิบายถึงสาเหตุการเปลี่ยนแปลง
    โดยคำนึงถึงปัจจัยที่ส่งผลกระทบต่อการเปลี่ยนแปลงของผลการดำเนินงาน
    รวมถึงความคืบหน้าโครงการที่อยู่ระหว่างการพัฒนา
    และปัจจัยหรืออิทธิพลหลักที่อาจมีผลต่อผลการดำเนินงานและฐานะการเงินในอนาคต
    เพื่อให้ผู้ถือหุ้นและนักลงทุนได้รับข้อมูลที่ถูกต้องและเพียงพอต่อการติดตามผลการดำเนินงานของบริษัท

-   เว็บไซต์ www.cpn.co.th โดย CPN
    จัดให้มีช่องทางเพื่ออำนวยความสะดวกให้แก่นักลงทุนและผู้ที่สนใจสามารถศึกษาข้อมูลบริษัทที่มีการเปิดเผยข้อมูลผ่านทางเว็บไซต์
    www.cpn.co.th ในหัวข้อ “ข้อมูลนักลงทุน”
    ซึ่งได้รับการตอบรับจากผู้ถือหุ้นและนักลงทุนเป็นอย่างดีจากสถิติการเข้าเยี่ยมชมเว็บไซต์ที่เพิ่มขึ้นอย่างต่อเนื่อง
    โดยมีผู้เข้าเยี่ยมชมเว็บไซต์กว่า 6,000 คนต่อเดือน
    มีการเข้าเยี่ยมชมข้อมูลในหน้าเว็บไซต์กว่า 200,000 ครั้งต่อเดือน
    และมีนักลงทุนลงทะเบียนรับข่าวสารอิเล็คทรอนิคส์จากส่วนงานนักลงทุนสัมพันธ์กว่า 3,000 คน
    ซึ่งส่วนงานนักลงทุนสัมพันธ์ได้จัดทำและเปิดเผยข้อมูลผ่านทางเว็บไซต์ทั้งภาษาไทยและภาษาอังกฤษและมีการปรับปรุงข้อมูลให้ทันต่อเหตุการณ์อยู่เสมอ
    อาทิ ข้อมูลทางการเงิน คำอธิบายและการวิเคราะห์ของฝ่ายจัดการ (MD&A)
    โครงสร้างการถือหุ้น การกำกับดูแลกิจการ ข้อมูลเกี่ยวกับการประกอบธุรกิจของบริษัท
    สารสนเทศต่างๆ ที่แจ้งต่อตลาดหลักทรัพย์แห่งประเทศไทย (ELCID) รายงานประจำปี
    แบบแสดงรายการข้อมูลประจำปี หนังสือเชิญประชุมผู้ถือหุ้น รายงานการประชุมผู้ถือหุ้น
    เอกสารข่าวและภาพข่าว (Press Release) ข่าวสารและปฏิทินทางการเงินสำหรับนักลงทุน
    (IR Event and Calendar)
    ข้อมูลโครงการภายใต้การบริหารงานในปัจจุบันและโครงการที่เปิดให้บริการใหม่ (New
    Project Fact Sheet)
    รวมถึงเอกสารที่ผู้บริหารระดับสูงนำเสนอระหว่างการพบปะนักลงทุน (Roadshow)
    ทั้งในและต่างประเทศ เป็นต้น

กิจกรรมพบผู้ถือหุ้นและนักลงทุนประจำไตรมาส

CPN ร่วมกับตลาดหลักทรัพย์แห่งประเทศไทย ในการดำเนินกิจกรรมบริษัทจดทะเบียนพบนักลงทุน
(Opportunity Day) ไตรมาสละ 1 ครั้ง
เพื่อให้ผู้บริหารระดับสูงแถลงผลการดำเนินงานรายไตรมาส
พบปะและตอบข้อซักถามจากนักวิเคราะห์ นักลงทุน และบุคคลทั่วไปที่ให้ความสนใจบริษัท
โดยในรอบปีที่ผ่านมามีนักลงทุนเข้าร่วมกิจกรรมจำนวน 80-100 คนต่อไตรมาส
โดยตลาดหลักทรัพย์แห่งประเทศไทยได้จัดให้มีการถ่ายทอดผ่านทางเว็บไซต์ของตลาดหลักทรัพย์แห่งประเทศไทย
(Web Lived) ซึ่งมีสถิติเข้าชมผ่านเว็บไซต์โดยเฉลี่ย 80 คนต่อไตรมาส
พร้อมทั้งเปิดโอกาสให้ผู้เข้าชมทางเว็บไซต์สามารถส่งคำถามที่จะปรากฏบนหน้าจอคอมพิวเตอร์ที่จัดตั้งไว้ด้านหน้าของผู้บริหาร
ซึ่งผู้บริหารจะสามารถตอบข้อซักถามต่างๆ ได้ในห้องประชุมนั้นทันที นอกจากนี้ CPN
ได้จัดให้มีการบันทึกภาพและเสียงของผู้บริหารผ่าน Webcast
เป็นภาษาไทยและจัดทำเอกสารคำแปลเป็นภาษาอังกฤษ และเผยแพร่ในเว็บไซต์ของ CPN
ภายหลังการประชุม
เพื่อให้นักลงทุนทั้งชาวไทยและชาวต่างชาติได้รับทราบการแถลงผลการดำเนินงานของบริษัทรายไตรมาสอย่างทั่วถึง

กิจกรรมพบปะนักลงทุน

การดำเนินงานของส่วนงานนักลงทุนสัมพันธ์ในปี 2553
ผู้บริหารระดับสูงและส่วนงานนักลงทุนสัมพันธ์ได้ดำเนินกิจกรรมนักลงทุนสัมพันธ์ในรูปแบบต่างๆ
เพิ่มขึ้นจากปี 2552 โดยมีนักวิเคราะห์หลักทรัพย์
นักลงทุนและบุคคลทั่วไปเข้าร่วมกิจกรรมเป็นจำนวนรวม 485 คน จากจำนวนกิจกรรมทั้งสิ้น 247
ครั้ง กิจกรรมนักลงทุนสัมพันธ์ในปี 2553 มีดังต่อไปนี้

-   การเดินทางพบปะนักลงทุน (Roadshow)
    เพื่อชี้แจงและตอบข้อซักถามในเรื่องผลการดำเนินงาน แผนกลยุทธ์การเติบโต
    รวมถึงเหตุการณ์สำคัญๆ ที่เกิดขึ้นในรอบปี โดยในปี 2553
    ผู้บริหารระดับสูงและนักลงทุนสัมพันธ์ได้เดินทางพบปะนักลงทุน (Roadshow) รวมทั้งสิ้น 156
    การประชุม จากกิจกรรมจำนวน 11 ครั้ง แบ่งเป็นกิจกรรมในประเทศจำนวน 5 ครั้ง
    และต่างประเทศจำนวน 6 ครั้ง ณ ประเทศฮ่องกง สิงคโปร์ และสหราชอาณาจักร

-   การจัดให้นักวิเคราะห์และนักลงทุนสถาบันทั้งในประเทศและต่างประเทศเข้าพบผู้บริหารและนักลงทุนสัมพันธ์โดยผ่านการนัดหมาย
    เพื่อสอบถามข้อมูลบริษัท (Company Visit) จำนวน 85 ครั้ง

-   การจัดให้นักลงทุนรายย่อยเข้าพบผู้บริหารและนักลงทุนสัมพันธ์โดยผ่านการนัดหมาย
    เพื่อสอบถามข้อมูลบริษัท (Company Visit) จำนวน 1 ครั้ง
    โดยมีจำนวนนักลงทุนเข้าร่วมกิจกรรมจำนวน 30 ราย

-   การประชุมทางโทรศัพท์จากนักลงทุน (Conference call) จำนวน 5 ครั้ง

-   การสื่อสารข้อมูลผ่านทางอีเมลล์และโทรศัพท์ จำนวน 3 – 5 ครั้ง ต่อวัน

กิจกรรมเยี่ยมชมโครงการศูนย์การค้า

CPN ร่วมกับบริษัทหลักทรัพย์ต่างๆ
ในการนำนักลงทุนจากต่างประเทศและในประเทศเยี่ยมชมการปฏิบัติงานของศูนย์การค้าภายใต้การบริหารงานของบริษัท
(Site Visit) พร้อมทั้งรับฟังการบรรยายข้อมูลสำคัญของโครงการต่างๆ
เพื่อให้นักลงทุนได้เข้าใจถึงลักษณะการประกอบธุรกิจของ CPN โดยในปี 2553 CPN
ได้จัดให้มีกิจกรรมนำนักลงทุนเยี่ยมชมศูนย์การค้าทั้งในกรุงเทพมหานครและต่างจังหวัดจำนวน 5
โครงการ

ทั้งนี้ CPN มุ่งหวังว่าส่วนงานนักลงทุนสัมพันธ์จะเป็นสื่อกลางสำคัญในการให้ข้อมูล ชี้แจง
ตอบข้อซักถาม รวมถึงการรับฟังและแลกเปลี่ยนความคิดเห็นกับผู้ถือหุ้น นักลงทุน
และนักวิเคราะห์หลักทรัพย์อย่างสม่ำเสมอ โดยผู้ถือหุ้น นักลงทุน
นักวิเคราะห์หลักทรัพย์และผู้ที่สนใจสามารถติดต่อเพื่อขอรับทราบข้อมูลของ CPN เพิ่มเติมได้ที่

คุณเชิญพร สุภธีระ

ส่วนงานนักลงทุนสัมพันธ์

บริษัท เซ็นทรัลพัฒนา จำกัด (มหาชน)

ชั้น 31 อาคารดิออฟฟิศเศส แอท เซ็นทรัลเวิลด์

เลขที่ 999/9 ถนนพระราม 1 แขวงปทุมวัน เขตปทุมวัน กรุงเทพฯ 10330 ประเทศไทย

โทรศัพท์: +66(0) 2667-5555 ต่อ 1614 หรือ 1669

โทรสาร: +66(0) 2264-5593

อีเมลล์: ir@cpn.co.th

  ช่องทางการติดต่อบริษัท

  CPN ตระหนักถึงการกำกับดูแลกิจการที่ดี จึงจัดให้มีหน่วยงานต่างๆ เพื่อให้ผู้ถือหุ้น นักลงทุน
  และผู้มีส่วนได้ส่วนเสีย สามารถติดต่อได้ดังนี้

  ------------------- ------------------------------------------------------------------ ------------------------- -------------
  หน่วยงานต่างๆ         ความรับผิดชอบ                                                        อีเมลล์                     เบอร์โทรศัพท์

  คณะกรรมการตรวจสอบ   กำกับ ดูแล ให้การดำเนินงานเป็นไปตามกฎระเบียบ ข้อบังคับ                      whistleblower@cpn.co.th   +66 (0) 2667
                      และแนวทางการกำกับดูแลกิจการที่ดี                                                                   5555 ต่อ 1200

  เลขานุการบริษัท        ดูแลและให้คำแนะนำในการดำเนินงานของบริษัทและคณะกรรมการให้เป็นไปตามระเบียบ   co.secretary@cpn.co.th    +66 (0) 2667
                      ข้อบังคับ และกฎหมายที่เกี่ยวข้อง ตลอดจนสื่อสารข้อมูลสารสนเทศระหว่าง                                       5555 ต่อ 1665
                      คณะกรรมการบริษัท ผู้บริหาร และผู้ถือหุ้น                                                               หรือ 1678

  นักลงทุนสัมพันธ์         สื่อสารข้อมูลรวมถึงตอบข้อซักถามและรับฟังความคิดเห็นต่อผู้ถือหุ้นและนักลงทุน           ir@cpn.co.th              +66(0) 2667
                                                                                                                   5555 ต่อ 1614
                                                                                                                   หรือ 1669
  ------------------- ------------------------------------------------------------------ ------------------------- -------------

ที่อยู่ของบริษัท ที่สามารถติดต่อได้

บริษัท เซ็นทรัลพัฒนา จำกัด (มหาชน)

ชั้น 30-33 อาคารดิออฟฟิศเศส แอท เซ็นทรัลเวิลด์

เลขที่ 999/9 ถนนพระราม 1 แขวงปทุมวัน เขตปทุมวัน กรุงเทพฯ 10330 ประเทศไทย

ความรับผิดชอบของคณะกรรมการ (Board Responsibilities)

คณะกรรมการ CPN
ให้ความสำคัญกับบทบาทหน้าที่ของคณะกรรมการในการชี้แนะทิศทางการดำเนินงานของบริษัท
การติดตามกำกับดูแลการทำงานของฝ่ายจัดการ
และมีความรับผิดชอบต่อการปฏิบัติหน้าที่ของคณะกรรมการที่มีต่อบริษัทและผู้ถือหุ้นอย่างเต็มความสามารถ
ดังนี้

-   คณะกรรมการได้กำหนดให้มีหลักบรรษัทภิบาลในการดำเนินธุรกิจ
    และจรรยาบรรณสำหรับกรรมการ ผู้บริหาร และพนักงาน ตั้งแต่ปี 2544
    ซึ่งได้มีการปรับปรุงแก้ไขครั้งล่าสุดในปี 2550 และกำหนดให้มีนโยบายกำกับดูแลกิจการตั้งแต่
    ปี 2547
    ซึ่งคณะกรรมการบริษัทได้พิจารณาปรับปรุงแก้ไขนโยบายกำกับดูแลกิจการให้เป็นปัจจุบันและเป็นไปตามแนวทางการกำกับดูแลกิจการที่ดีล่าสุดเมื่อเดือนกุมภาพันธ์
    2552 โดยเผยแพร่นโยบายดังกล่าวผ่านเว็บไซต์ของบริษัทที่ www.cpn.co.th
    ให้ได้รับทราบและยึดถือปฏิบัติอย่างจริงจังและเกิดผลเป็นรูปธรรมอย่างสม่ำเสมอ

-   โครงสร้างคณะกรรมการบริษัทประกอบด้วย กรรมการอิสระ 4 คน จากกรรมการทั้งหมด 12
    คน คิดเป็นสัดส่วนกรรมการอิสระ 1 ใน 3 ของคณะกรรมการทั้งหมด
    โดยกรรมการอิสระทุกท่านมีคุณสมบัติความเป็นอิสระครบถ้วนตามที่บริษัทกำหนด
    สามารถปฏิบัติหน้าที่กรรมการอิสระได้อย่างมีประสิทธิภาพและประสิทธิผลเป็นประโยชน์ต่อบริษัทอย่างเต็มที่

-   ประธานกรรมการบริษัทเป็นตัวแทนจากผู้ถือหุ้นที่มิใช่กรรมการอิสระ
    ซึ่งจากการพิจารณาของคณะกรรมการสรรหาและกำหนดค่าตอบแทนผ่านความเห็นชอบของคณะกรรมการบริษัทแล้วมีความเห็นว่า
    โครงสร้างดังกล่าวมีความเหมาะสมดีแล้วกับลักษณะการประกอบธุรกิจของ CPN
    และเป็นจุดแข็งที่ช่วยส่งเสริมให้การดำเนินธุรกิจของ CPN
    ประสบความสำเร็จและมีการเติบโตอย่างต่อเนื่องมาจนถึงปัจจุบัน
    เนื่องจากประธานกรรมการเป็นผู้มีความรู้ ประสบการณ์
    และความเชี่ยวชาญในธุรกิจพัฒนาอสังหาริมทรัพย์และการค้าปลีกมายาวนาน

-   คณะกรรมการได้กำหนดให้กรรมการบริษัทดำรงตำแหน่งกรรมการในบริษัทจดทะเบียนในตลาดหลักทรัพย์แห่งประเทศไทยอื่น
    ไม่เกิน 5 บริษัท โดยไม่มีข้อยกเว้น ทั้งนี้ กรรมการ CPN
    ทุกท่านมีการดำรงตำแหน่งในบริษัทจดทะเบียนอื่นไม่เกิน 5 บริษัท

-   คณะกรรมการได้กำหนดให้กรรมการผู้จัดการใหญ่ดำรงตำแหน่งกรรมการในบริษัทจดทะเบียนในตลาดหลักทรัพย์แห่งประเทศไทยอื่นไม่เกิน
    5 บริษัท ทั้งนี้ ไม่นับรวมบริษัทย่อย บริษัทในเครือและบริษัทร่วมทุนของ CPN
    โดยปัจจุบันกรรมการผู้จัดการใหญ่ของ CPN
    ไม่ได้ดำรงตำแหน่งกรรมการในบริษัทจดทะเบียนอื่นนอกจาก CPN บริษัทเดียว

-   คณะกรรมการได้กำหนดให้กรรมการอิสระสามารถดำรงตำแหน่งกรรมการติดต่อกันได้ไม่เกิน 2
    วาระ โดยสามารถต่อได้อีก 1 วาระ
    ซึ่งคณะกรรมการเห็นว่าการกำหนดนโยบายวาระการดำรงตำแหน่งของกรรมการอิสระเช่นนี้มีความเหมาะสมต่อการปฏิบัติหน้าที่อย่างต่อเนื่องของกรรมการ
    เนื่องจากในการสรรหาบุคคลที่มีคุณสมบัติเหมาะสมอาจต้องใช้ระยะเวลาดำเนินการ

-   คณะกรรมการร่วมกันกำหนดวันประชุมคณะกรรมการล่วงหน้าไว้ทั้งปี อย่างน้อยปีละ 6 ครั้ง
    ซึ่งคณะกรรมการพิจารณาแล้วเห็นว่าเป็นจำนวนที่เหมาะสมกับการปฏิบัติหน้าที่กรรมการที่มีประสิทธิภาพและสอดคล้องกับโครงสร้างการบริหารจัดการและการประกอบธุรกิจของบริษัท
    ทั้งนี้ ในปี 2553 CPN มีการประชุมคณะกรรมการบริษัทรวม 7 ครั้ง
    เป็นวาระการประชุมตามปกติ 6 ครั้ง และวาระพิเศษ 1 ครั้ง

-   ประธานกรรมการ
    กรรมการผู้จัดการใหญ่และเลขานุการบริษัทจะร่วมกันพิจารณากำหนดวาระการประชุมก่อนการประชุมแต่ละครั้งอย่างชัดเจน
    และเปิดโอกาสให้กรรมการทุกท่านสามารถเสนอวาระการประชุมได้อย่างเป็นอิสระ
    โดยประธานกรรมการเป็นผู้พิจารณาความเหมาะสมของวาระดังกล่าว

-   เอกสารประกอบการประชุมที่สามารถเปิดเผยเป็นลายลักษณ์อักษรได้โดยไม่ส่งผลกระทบต่อบริษัท
    ทางเลขานุการบริษัทจะจัดส่งให้กรรมการได้มีเวลาพิจารณาล่วงหน้าอย่างน้อย 7 วัน
    พร้อมกับจดหมายเชิญประชุม โดยระบุวัน เวลา สถานที่ และวาระการประชุม
    เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของบริษัทจะแจ้งการนัดประชุมโดยวิธีอื่น
    และกำหนดวันประชุมให้เร็วกว่านั้นก็ได้

-   ในระหว่างการประชุมประธานในที่ประชุมได้มีการจัดสรรเวลาอย่างเพียงพอในการอภิปรายประเด็นที่สำคัญ
    อีกทั้งสนับสนุนให้กรรมการทุกท่านได้แสดงความคิดเห็นอย่างสร้างสรรค์และเป็นอิสระ
    มีการใช้ดุลยพินิจอย่างรอบคอบ ทั้งนี้
    เลขานุการบริษัทและฝ่ายกฎหมายจะเข้าร่วมประชุมและจดบันทึกรายงานการประชุมทุกครั้ง

-   เอกสารประกอบการประชุม รายงานการประชุม
    ตลอดจนข้อมูลหรือเอกสารที่เกี่ยวข้องมีการเก็บไว้อย่างครบถ้วนในที่ปลอดภัย
    โดยมีการจัดเก็บในรูปแบบไฟล์อิเล็กทรอนิกส์ควบคู่กับการจัดเก็บเอกสารต้นฉบับ

-   เนื่องจาก CPN ไม่ได้มีการประชุมคณะกรรมการบริษัททุกเดือน
    เลขานุการบริษัทจึงจัดส่งรายงานผลการดำเนินงานรายเดือนเปรียบเทียบกับเป้าหมายแผนงานที่คณะกรรมการบริษัทพิจารณาอนุมัติไว้ให้คณะกรรมการบริษัทได้พิจารณารับทราบอย่างต่อเนื่องทุกเดือน

-   ในปี 2553
    คณะกรรมการบริษัทได้มีการพิจารณารับทราบสถานการณ์ความไม่สงบทางการเมืองและผลกระทบต่อการบริหารงานศูนย์การค้าสาขาต่างๆ
    ทั้งในกรุงเทพมหานคร และต่างจังหวัดของบริษัทเป็นระยะๆ
    ตั้งแต่เริ่มมีการชุมนุมทางการเมือง โดยคณะกรรมการให้ข้อเสนอแนะในการบริหารจัดการ
    แนวทางการป้องกันและการบริหารความเสี่ยงจากสถานการณ์ดังกล่าวอย่างเต็มความสามารถ
    แต่อย่างไรก็ตามเหตุการณ์เพลิงไหม้ที่เกิดขึ้นกับศูนย์การค้าเซ็นทรัลเวิลด์เมื่อวันที่ 19
    พฤษภาคม 2553 เป็นเหตุการณ์สุดวิสัยซึ่งอยู่นอกเหนืออำนาจควบคุมดำเนินการของบริษัท ทั้งนี้
    คณะกรรมการบริษัทได้แสดงให้เห็นถึงความพร้อมทุ่มเทเสียสละในการปฏิบัติหน้าที่กรรมการในช่วงที่เกิดวิกฤตดังกล่าวอย่างเต็มที่
    ดังเห็นได้จากคณะกรรมการทุกท่านที่มิได้ติดภารกิจในต่างประเทศหรือต่างจังหวัดได้พร้อมเพรียงกันมาประชุมวาระพิเศษเพื่อพิจารณาหารือเกี่ยวกับสถานการณ์ที่เกิดขึ้นกับเซ็นทรัลเวิลด์
    ภายในวันทำการแรกหลังจากสถานการณ์เริ่มคลี่คลาย
    ซึ่งในการประชุมคณะกรรมการได้มีการพิจารณา ซักถาม ให้ข้อแนะนำ
    และข้อสังเกตในประเด็นต่างๆ ต่อไปนี้

    i.  พิจารณารับทราบสรุปเหตุการณ์ ความเสียหาย ผลกระทบด้านต่างๆ
        ทั้งที่เป็นตัวเงินและไม่เป็นตัวเงินที่มีต่อบริษัท

    ii. การตรวจสอบสภาพความมั่นคงแข็งแรงของโครงสร้างอาคารก่อนเข้าดำเนินการภายในอาคาร

    iii. การรักษาความปลอดภัย และมาตรการในการป้องกันศูนย์การค้าและทรัพย์สินต่างๆ
         ของบริษัททั้งในกรุงเทพมหานครและในต่างจังหวัด

    iv. การเยียวยาและให้ความช่วยเหลือแก่ผู้ที่ได้รับผลกระทบทั้งพนักงาน ลูกค้า
        และผู้เกี่ยวข้องทุกภาคส่วน อย่างเป็นระบบ รวดเร็วและเป็นธรรม

    v.  การฟื้นฟูและดำเนินการซ่อมแซมศูนย์การค้าเซ็นทรัลเวิลด์
        โดยคำนึงถึงความปลอดภัยในชีวิตและทรัพย์สินของพนักงาน ลูกค้า คู่ค้า
        และชุมชนที่เกี่ยวข้องเป็นสำคัญ

    vi. การดำเนินการด้านประกันภัย

    vii. การบริหารจัดการด้านการสื่อสารข้อมูลกับทุกฝ่ายที่เกี่ยวข้องอย่างครบถ้วน ถูกต้อง
         และทันต่อเหตุการณ์

นอกจากนี้ คณะกรรมการบริษัทได้มีการติดตามความคืบหน้าและให้คำแนะนำต่างๆ
ในประเด็นที่เกี่ยวข้องกับเหตุการณ์อย่างใกล้ชิด

-   คณะกรรมการที่ไม่เป็นผู้บริหารมีการประชุมร่วมกันอย่างน้อยปีละ 1 ครั้ง ซึ่งในปี 2553
    ได้จัดประชุมในเดือนมิถุนายน
    และได้มีการสรุปประเด็นการพิจารณาและข้อเสนอแนะที่เป็นประโยชน์ต่อคณะกรรมการบริษัทและฝ่ายบริหารได้รับทราบเพื่อนำไปดำเนินการแก้ไขปรับปรุงต่อไป

-   คณะกรรมการบริษัทมีการประเมินผลการปฏิบัติงานทั้งคณะทุกครั้งที่ประชุมคณะกรรมการบริษัท
    เพื่อนำผลที่ได้จากการประเมินมาปรับปรุงพัฒนาการปฏิบัติหน้าที่กรรมการให้ดียิ่งขึ้น
    และมีการประเมินผลการปฏิบัติงานตนเองของคณะกรรมการบริษัทเป็นประจำทุกปี
    ซึ่งคะแนนประเมินตนเองของคณะกรรมการบริษัทโดยรวมในปี 2553 ได้คะแนนเฉลี่ย 95.50%
    โดยเรียงลำดับแต่ละหมวดตามคะแนนประเมินจากมากไปน้อยได้ดังนี้ 1)
    โครงสร้างและคุณสมบัติของกรรมการ 2) การประชุมคณะกรรมการ3)
    การทำหน้าที่ของกรรมการ 4) ความสัมพันธ์กับฝ่ายจัดการ 5)
    การพัฒนาตนเองของคณะกรรมการและการพัฒนาผู้บริหาร 6)
    บทบาทหน้าที่และความรับผิดชอบของคณะกรรมการ นอกจากนี้
    ยังมีการสรุปแนวทางการดำเนินงานของคณะกรรมการ
    และการประเมินสถานการณ์ในการดำเนินธุรกิจของบริษัทในปีต่อไปว่าควรมุ่งเน้นเรื่องใดเป็นกรณีพิเศษ
    โดยมีการนำเสนอให้กรรมการทุกท่านรับทราบเพื่อเป็นแนวทางในการปฏิบัติงานอย่างมีประสิทธิภาพ
    ประสิทธิผล และเป็นการเตรียมความพร้อมในการป้องกันปัญหาและความเสี่ยงต่างๆ
    ที่อาจเกิดขึ้นในการดำเนินธุรกิจได้อย่างทันท่วงที

-   คณะกรรมการสรรหาและกำหนดค่าตอบแทน
    เป็นผู้กำหนดเกณฑ์ประเมินผลการปฏิบัติงานของกรรมการผู้จัดการใหญ่
    รวมทั้งเป็นผู้ประเมินและพิจารณาค่าตอบแทนของกรรมการผู้จัดการใหญ่
    โดยมีคณะกรรมการบริหารกลุ่มเซ็นทรัลเป็นผู้นำเสนอข้อมูลเพื่อประกอบการพิจารณา ทั้งนี้
    กรรมการผู้จัดการใหญ่มีส่วนร่วมในการกำหนดเป้าหมายในการปฏิบัติงานของตนเองและรับทราบเป้าหมายที่ได้รับการอนุมัติในแต่ละปี

-   คณะกรรมการได้ดูแลให้มีการดำเนินกิจกรรมต่างๆ ตามกฎหมาย ระเบียบ ข้อบังคับต่างๆ
    อย่างเคร่งครัด
    โดยมีการนำประเด็นข้อเปลี่ยนแปลงในกฎหมายมาพิจารณาในการประชุมคณะกรรมการบริษัทเพื่อให้กรรมการได้ทราบถึงบทบาทหน้าที่และความรับผิดชอบในฐานะกรรมการบริษัทตามกฎหมายใหม่
    และการดำเนินการด้านต่างๆ ที่เกี่ยวข้องอย่างจริงจัง

-   นอกจากนี้
    เลขานุการบริษัทได้มีส่วนช่วยในการประชาสัมพันธ์ข้อมูลข่าวสารให้กรรมการรับทราบอย่างสม่ำเสมอเกี่ยวกับหลักสูตรอบรม/สัมมนาจากสมาคมส่งเสริมสถาบันกรรมการบริษัทไทยและหน่วยงานอื่นๆ
    รวมทั้งข้อมูลด้านอื่นๆ ที่สำคัญและเป็นประโยชน์ต่อการปฏิบัติหน้าที่ของกรรมการ

-   ในปี 2553
    คณะกรรมการมีการเข้าร่วมอบรม/กิจกรรมสัมมนาที่เป็นการเพิ่มพูนความรู้ต่อการในการปฏิบัติหน้าที่กรรมการ
    ดังนี้

+----------------+----+------------------------------------------------+
| ชื่อ-สกุล/ตำแหน่ง  | ช  |                                                |
|                | ื่อส |                                                |
|                | ถา |                                                |
|                | บัน |                                                |
|                | /  |                                                |
|                | หล |                                                |
|                | ักส |                                                |
|                | ูตร |                                                |
+----------------+----+------------------------------------------------+
| 1. นายไพฑูรย์    | I  | - หลักสูตร Monitoring the Internal Audit         |
| ทวีผล           | OD | Function (MIA)                                 |
|                |    |                                                |
| กรรมการอิสระ    |    | - หลักสูตร Monitoring the System of Internal     |
|                |    | Control and Risk Management (MIR)              |
|                |    |                                                |
|                |    | - หลักสูตร Monitoring the Quality of Financial   |
|                |    | Reporting (MFR)                                |
|                |    |                                                |
|                |    | - หลักสูตร Role of the Compensation Committee    |
|                |    | (RCC)                                          |
+----------------+----+------------------------------------------------+
|                | T  | - TMA Top Talk “Thailand in CG Watch 2010”     |
|                | MA |                                                |
+----------------+----+------------------------------------------------+
| 2. นางสุนันทา    | T  | - TMA Top Talk “Thailand in CG Watch 2010”     |
| ตุลยธัญ          | MA |                                                |
|                |    |                                                |
| กรรมการอิสระ    |    |                                                |
+----------------+----+------------------------------------------------+
| 3. นายครรชิต    | T  | - TMA Top Talk “Thailand in CG Watch 2010”     |
| บุนะจินดา        | MA |                                                |
|                |    |                                                |
| กรรมการ        |    |                                                |
+----------------+----+------------------------------------------------+
| 4. นายปริญญ์     | I  | - หลักสูตร Advanced Audit Committee Program      |
| จิราธิวัฒน์        | OD |                                                |
|                |    |                                                |
| กรรมการ        |    |                                                |
+----------------+----+------------------------------------------------+

หมายเหตุ

  IOD - Thai Institute of Directors หมายถึง
  สมาคมส่งเสริมสถาบันกรรมการบริษัทไทย

  TMA - Thailand Management Association หมายถึง
  สมาคมการจัดการธุรกิจแห่งประเทศไทย

-   คณะกรรมการมีการกำหนดมาตรการในการเปิดเผยข้อมูลส่วนได้เสียของกรรมการ ผู้บริหาร
    และผู้ที่เกี่ยวข้อง โดยรายงานครั้งแรกภายใน 30 วัน นับจากวันเข้าดำรงตำแหน่งในบริษัท
    และรายงานข้อมูล ณ วันที่ 31 ธันวาคม ของทุกปี สำหรับกรณีที่ระหว่างปี
    กรรมการหรือผู้บริหารรวมถึงบุคคลที่มีความเกี่ยวข้องจำเป็นต้องเข้าทำธุรกรรมใดๆ
    กับบริษัทและบริษัทย่อยไม่ว่าโดยทางตรงหรือโดยทางอ้อม
    กรรมการหรือผู้บริหารมีหน้าที่แจ้งให้บริษัทรับทราบโดยไม่ชักช้า
    โดยระบุข้อเท็จจริงเกี่ยวกับลักษณะของสัญญา ชื่อของคู่สัญญา
    และส่วนได้เสียของกรรมการหรือผู้บริหารในสัญญา เพื่อความโปร่งใสในการเข้าทำธุรกรรมนั้น

-   เลขานุการบริษัทเป็นผู้รวบรวมข้อมูลและจัดส่งสำเนารายงานการมีส่วนได้เสียของกรรมการและผู้บริหารให้ประธานกรรมการและประธานกรรมการตรวจสอบรับทราบภายใน
    7 วันทำการ นับแต่วันที่บริษัทได้รับรายงานนั้น
    พร้อมทั้งทำหน้าที่เก็บรักษารายงานการมีส่วนได้เสียดังกล่าว ณ ที่ทำการของบริษัท

-   นอกจากนี้ กรรมการและผู้บริหารต้องตอบแบบชี้แจงรายการที่เกี่ยวโยงกัน
    ในรอบบัญชีสิ้นสุดวันที่ 31 ธันวาคม เป็นประจำทุกปี
    เพื่อแสดงถึงความโปร่งใสและมีความรอบคอบและระมัดระวังในการพิจารณาเข้าทำธุรกรรมที่เกี่ยวโยงกันในรอบปี

-   คณะกรรมการได้จัดให้มีมาตรการเพื่อดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
    มีการกำหนดนโยบายและขั้นตอนการอนุมัติรายการที่เกี่ยวโยงกันไว้อย่างชัดเจน
    และถือปฏิบัติอย่างเคร่งครัด
    โดยคณะกรรมการตรวจสอบจะสอบทานและให้ความเห็นต่อการทำรายการระหว่างกันที่มีนัยสำคัญซึ่งไม่อยู่ในอำนาจการพิจารณาของคณะกรรมการจัดการและคณะกรรมการบริษัทได้พิจารณาความเหมาะสมอย่างรอบคอบ
    คำนึงถึงประโยชน์สูงสุดของบริษัทเป็นสำคัญ
    ซึ่งกรรมการที่มีส่วนได้เสียจะไม่เข้าร่วมประชุมและงดออกเสียงในการพิจารณาวาระดังกล่าว
    และมีการเปิดเผยข้อมูลดังกล่าวทุกไตรมาสในงบการเงิน
    รวมถึงมีการเปิดเผยไว้ในแบบแสดงข้อมูลประจำปี (แบบ 56-1) และรายงานประจำปี (แบบ
    56-2) ด้วย0

5.  การดูแลการใช้ข้อมูลภายใน

CPN มีการกำหนดข้อพึงปฏิบัติเกี่ยวกับการรักษาข้อมูลอันเป็นความลับไว้ในจรรยาบรรณของกรรมการ
ผู้บริหาร และพนักงาน นอกจากนี้ยังมีระเบียบที่ใช้ในการควบคุมเกี่ยวกับสารสนเทศภายใน
และระเบียบเกี่ยวกับการซื้อขายหลักทรัพย์ของบริษัท
เพื่อให้เกิดความเสมอภาคและยุติธรรมต่อผู้ถือหุ้นทุกราย
โดยมีสาระสำคัญของระเบียบและการปฏิบัติดังนี้

-   การควบคุมเกี่ยวกับสารสนเทศภายใน :
    กำหนดข้อห้ามบุคคลภายในใช้สารสนเทศที่สำคัญที่ยังมิได้เปิดเผยต่อ
    ประชาชนเพื่อทำการซื้อหรือขายหุ้น CPN หรือเพื่อประโยชน์ส่วนตน
    และห้ามบุคคลภายในนำสารสนเทศภายในออกเปิดเผย
    ทำให้บุคคลภายนอกได้ประโยชน์จากการซื้อขายหุ้น CPN
    โดยอาศัยสารสนเทศที่ยังไม่ได้เปิดเผยนั้น ซึ่งกรรมการ
    ผู้บริหารและพนักงานทุกคนต้องถือปฏิบัติอย่างเคร่งครัด
    หากละเลยหรือไม่ปฏิบัติตามถือว่าเป็นการปฏิบัติผิดระเบียบและอาจจะถูกลงโทษ
    นอกจากนี้บุคคลภายนอกซึ่งมีโอกาสเข้ามาเกี่ยวข้องหรือมีโอกาสได้ล่วงรู้สารสนเทศภายในที่สำคัญของบริษัท
    ต้องลงนามในข้อตกลงการรักษาความลับข้อมูล (Confidentiality Agreement)
    เพื่อให้มั่นใจว่าบุคคลเหล่านั้นจะใช้ความระมัดระวังรักษาความลับและสารสนเทศภายในทำนองเดียวกับผู้บริหารและพนักงานของบริษัท
    ซึ่งหากผู้บริหารและพนักงานรายใดฝ่าฝืนไม่ปฏิบัติตามถือเป็นความผิดทางวินัย
    และถือเป็นความผิดตามมาตรา 241 และ 242
    แห่งพระราชบัญญัติหลักทรัพย์และตลาดหลักทรัพย์ พ.ศ.2535

-   การถือหลักทรัพย์ CPN

    1.  กรรมการ ผู้บริหาร และพนักงานของบริษัท ที่มีโอกาสได้ทราบสารสนเทศภายใน ต้องไม่
        ซื้อ ขาย โอน หรือรับโอนหลักทรัพย์ CPN
        โดยอาศัยสารสนเทศภายในที่ยังไม่เปิดเผยของบริษัท
        สำหรับระยะเวลาตั้งแต่วันที่ได้รับทราบผลประกอบการ
        หรือสารสนเทศภายในที่สำคัญซึ่งยังไม่เปิดเผยของ CPN
        จนถึงวันประกาศและจัดส่งผลประกอบการของบริษัทต่อตลาดหลักทรัพย์แห่งประเทศไทย
        ไปแล้ว 3 วัน ซึ่งในทางปฏิบัติหน่วยงานกำกับดูแล จะแจ้งอีเมลล์ห้ามกรรมการ ผู้บริหาร
        และพนักงานซื้อ ขาย โอน หรือรับโอนหลักทรัพย์ CPN ล่วงหน้า 30 วัน
        ก่อนวันประกาศผลประกอบการและสารสนเทศที่สำคัญ

    2.  แจ้งให้กรรมการ และผู้บริหาร ตามคำนิยามของตลาดหลักทรัพย์แห่งประเทศไทย
        รวมถึงผู้อำนวยการฝ่ายการเงินและฝ่ายบัญชี
        ได้ทราบถึงหน้าที่ในการรายงานการเปลี่ยนแปลงการถือครองหลักทรัพย์ ของตนเอง
        คู่สมรส และบุตรที่ยังไม่บรรลุนิติภาวะ ตามมาตรา 59 และบทกำหนดโทษตามมาตรา
        275 แห่งพระราชบัญญัติหลักทรัพย์และตลาดหลักทรัพย์ พ.ศ.2535

    3.  กำหนดให้กรรมการ ผู้บริหารและพนักงาน ที่มีการเปลี่ยนแปลงการถือครองหลักทรัพย์
        CPN
        มีหน้าที่จัดทำรายงานสรุปการถือครองหลักทรัพย์เพื่อแจ้งต่อหน่วยงานที่มีหน้าที่กำกับดูแลภายในบริษัททุกไตรมาส

    4.  รายงานสรุปการถือครองหลักทรัพย์ของกรรมการและผู้บริหารรวมคู่สมรสและบุตรที่ยังไม่บรรลุนิติภาวะให้
        คณะกรรมการบริษัททราบทุกไตรมาส

ทั้งนี้ ในปี 2553 CPN ไม่ได้รับข้อร้องเรียนใดๆ
เกี่ยวกับการกระทำความผิดของกรรมการและผู้บริหารเกี่ยวกับการใช้ข้อมูลภายในในทางมิชอบ

6.  บุคลากร

ณ วันที่ 31 ธันวาคม 2552 CPN มีพนักงานทั้งหมด 2,823 คน แยกตามสาขา ดังนี้

  -------------- ---------- --------- --------- --------- -------- --------
  สาขา / ปี       2548       2549      2550      2551      2552     2553

                                                                   

  สำนักงานใหญ่ ¹   292        353       421       588       635      655

  ลาดพร้าว        192        191       193       183       178      187

  รามอินทรา       51         51        54        50        53       51

  ปิ่นเกล้า         159        181       180       146       141      138

  พัทยาเซ็นเตอร์    54         72        88        96        89       91

  พระราม 3       126        105       106       107       106      103

  เชียงใหม่        142        144       143       143       142      142

  บางนา          191        187       205       183       179      179

  พระราม 2       150        155       159       142       141      142

  เซ็นทรัลเวิลด์     222        302       405       387       396      375

  รัตนาธิเบศร์      71         85        99        96        96       99

  แจ้งวัฒนะ        -          -         -         -         127      129

  พัทยาบีช         -          -         -         -         149      155

  อุดรธานี         -          -         -         -         121      124

  ชลบุรี           -          -         -         -         100      99

  ขอนแก่น         -          -         -         -         110      111

  เชียงราย                                                          43

                                                                   

  รวม            1,650      1,826     2,053     2,121     2,763    2,823
  -------------- ---------- --------- --------- --------- -------- --------

หมายเหตุ:

¹ นับรวมพนักงานในโครงการหลังสวน โคโลเนต

แยกตามเพศ

[]

แยกตามอายุ

[]

แยกตามอายุงาน

[]

การสรรหาและคัดเลือกบุคลากร

CPN ให้ความสำคัญกับกระบวนการสรรหาและคัดเลือกบุคลากร
โดยมีนโยบายที่จะคัดเลือกและสรรหาบุคลากรจากหน่อยงานภายในองค์กรก่อน เพื่อให้คนของ CPN
มีโอกาสในการเติบโตทางอาชีพอย่างเท่าเทียมกันและเป็นธรรม

การสรรหาและคัดเลือกบุคลากรของ CPN นั้น จะยึดหลักความรู้ ความสามารถ
ควบคู่ไปกับความเป็นคนดี กล่าวคือ
บุคคลที่ผ่านการคัดเลือกเข้ามาเป็นพนักงานจะต้องมีความรู้ความสามารถที่เหมาะสมกับตำแหน่งงานและจำเป็นต้องมีทัศนคติ
ที่ดีและมีความสอดคล้องกับค่านิยมขององค์กร “สร้างสรรค์ด้วยความเชื่อมั่น สู่ความเป็นเลิศร่วมกัน”
เพื่อให้ได้ “คนดี คน CPN”

การสรรหาและคัดเลือกบุคลากรของ CPN
จะดำเนินการโดยต้องผ่านการพิจารณาร่วมกันระหว่างหน่วยงานต้นสังกัดและหน่วยงานด้านการบริหารบุคคล
เพื่อให้การคัดเลือกเป็นไปอย่างโปร่งใสตามหลักการบรรษัทภิบาลที่ดี (Good Corporate
Governance) และมีความเหมาะสมกับงานที่จะปฏิบัติอย่างแท้จริง

นอกจากนั้น CPN ยังมุ่งเน้นการว่าจ้างพนักงานแรงงานท้องถิ่น
รวมทั้งสนับสนุนให้มีการโอนย้ายพนักงานจากภายในกลับไปทำงานยังภูมิลำเนาของตนเอง
เพื่อเป็นการกระจายรายได้สู่ท้องถิ่น และ CPN
เชื่อมั่นว่าพวกเขาเหล่านั้นจะเป็นสังคมย่อยของสังคมใหญ่ที่จะพัฒนาชุมชนของตนเองให้กลายเป็นสังคมที่แข็งแกร่งที่เติบโตและแข็งแรงไปพร้อมๆ
กับ CPN

การบริหารค่าตอบแทนและผลประโยชน์ต่างๆ

CPN กำหนดระบบการจ่ายค่าตอบแทนโดยการพิจารณาจากตำแหน่งหน้าที่ ความรับผิดชอบ
และความสามารถของพนักงาน โดยมีการเทียบเคียงกับการจ่ายค่าตอบแทนและผลประโยชน์ต่างๆ
ขององค์กรอื่นที่อยู่ในกลุ่มธุรกิจเดียวกันและใกล้เคียง

การปรับค่าตอบแทนของพนักงานจะพิจารณาจากผลการปฏิบัติงานของพนักงานรายบุคลล
โดยผ่านระบบการวัดผลการปฏิบัติงานด้วยตัวชี้วัดรายบุคคล ซึ่งประกอบไปด้วย ตัวชี้วัดระดับองค์กร
(Corporate KPIs) ตัวชี้วัดระดับหน่วยงาน (Division/Department KPIs)
ตัวชี้วัดระดับงานตามหน้าที่ (Operation KPIs) และการประเมินศักยภาพ (Potential)
โดยระบบการประเมินผลการปฏิบัติงานของ CPN นั้น
ผู้บังคับบัญชาและผู้ใต้บังคับบัญชาต้องมีความเห็นตรงกันกับผลลัพธ์ที่ประเมินออกมา
จากนั้นผู้บังคับบัญชาระดับต้นจะต้องอธิบายผลการปฏิบัติงานของผู้ใต้บังคับบัญชาให้กับผู้บังคับบัญชาในลำดับถัดไปให้รับทราบถึงหลักการในการประเมินผลงาน
ทั้งนี้เพื่อก่อให้เกิดความเป็นธรรมแก่พนักงานโดยทั่วกัน

นอกจากนั้น CPN ได้มีการจัดตั้งคณะกรรมการสวัสดิการทั้งในส่วนของสำนักงานใหญ่และทุกสาขา
โดยสมาชิกจะมาจาก 2 ส่วนคือ การรับสมัครและการคัดสรรพนักงานจากทุกหน่วยงาน
คณะกรรมการชุดดังกล่าวจะมีการประชุมทุกไตรมาส และหมดวาระใน 2 ปี
ทำหน้าที่เสมือนเป็นกระบอกเสียงจากพนักงานส่งกลับมายังฝ่ายบริหารในเรื่องสวัสดิการที่พนักงานพึงมี
พึงได้ รวมไปถึงแนวทางและรูปแบบการจัดกิจกรรมสัมพันธ์ภายในสาขาและระหว่างสาขา
ซึ่งภายหลังจากการประชุม
คณะกรรมการดังกล่าวจะส่งมอบหัวข้อที่ต้องการปรับปรุงหรือพัฒนาให้แก่สมาชิกที่เป็นตัวแทนนำไปปฏิบัติ
หากเป็นหัวข้อที่จะก่อให้เกิดการพัฒนาองค์กรในภาพใหญ่
คณะกรรมการสวัสดิการจะนำเสนอที่ประชุมคณะกรรมการบริหารของบริษัทตามวาระที่กำหนด

เพื่อเป็นการสร้างหลักประกันทางการเงินให้กับพนักงาน CPN
กำหนดให้จัดตั้งกองทุนสำรองเลี้ยงชีพให้กับพนักงาน
ซึ่งเงินในกองทุนสำรองเลี้ยงชีพจะมาจากเงินที่พนักงานจ่ายสะสม เงินที่บริษัทจ่ายสมทบ
และผลประโยชน์ที่เกิดจากเงินทุนดังกล่าว โดย CPN
มีการจ่ายเงินสมทบในกองทุนสำรองเลี้ยงชีพตามระดับตำแหน่งงาน

การบริหารพนักงานสัมพันธ์

CPN
ตระหนักดีว่าความสุขของพนักงานและความสัมพันธ์ที่ดีระหว่างกันของพนักงานส่งผลโดยตรงต่อประสิทธิผลและประสิทธิภาพในการทำงาน
ดังนั้น CPN จึงจัดให้มีโครงการต่างๆ
เพื่อเพิ่มเติมความสุขให้แก่พนักงานและสร้างความภาคภูมิใจให้แก่พนักงานในการเป็นส่วนหนึ่งของ
CPN โดยเน้นความสมดุลย์ทั้งกิจกรรมเพื่อสังคมและกิจกรรมสันทนาการ ในปี 2553 CPN
ได้มีการจัดกิจกรรมต่างๆ ดังนี้

-   Family Day : เป็นกิจกรรมที่จัดให้พนักงานและครอบครัวของพนักงานได้มาพบปะสังสรรค์กัน
    โดยมีวัตถุประสงค์เพื่อต้องการให้ผู้บริหาร พนักงาน
    และครอบครัวได้มีการพบปะพูดคุยกันอย่างเป็นกันเอง
    รวมทั้งครอบครัวมีความเข้าใจในธุรกิจของ CPN มากขึ้น

-   Sports Day : เป็นกิจกรรมเพื่อสนับสนุนและส่งเสริมให้พนักงานได้ออกกำลังกาย
    เรียนรู้การแพ้ชนะและ การให้อภัย อันส่งผลต่อสุขภาพร่างกายและจิตใจ

-   CPN อาสา : เป็นกิจกรรมที่เปิดโอกาสให้พนักงานตอบแทนสิ่งที่ดีต่อสังคมและชุมชน
    โดยมีวัตถุประสงค์เพื่อสร้างสรรค์และพัฒนาชุมชน
    โดยเฉพาะชุมชนในละแวกใกล้เคียงศูนย์การค้าของ CPN ให้น่าอยู่และมีความสุข เช่น
    การซ่อมแซมห้องน้ำให้กับวัด การจัดกิจกรรมวันเด็กให้กับชุมชน การจัดทำห้องสมุดชุมชน
    เป็นต้น

นอกเหนือจากการจัดกิจกรรมสัมพันธ์ให้แก่พนักงานแล้ว CPN มีความเชื่อว่าการแสดง
“ความใส่ใจกันและกัน” เช่น การยอมรับฟังซึ่งกันและกัน และการรับฟังข้อร้องเรียน
ร้องทุกข์จากพนักงาน เป็นอีกทางที่จะส่งผลให้พนักงานมีความสุขและเกิดความผูกพันกับองค์กร
โดยพนักงานทุกคนมีสิทธิในการร้องเรียน ร้องทุกข์เมื่อประสบปัญหาในการทำงาน
หรือการดำเนินชีวิตประจำวันผ่านหลากหลายช่องทาง อันได้แก่

-   จดหมายอิเล็กโทรนิกส์ถึงคณะกรรมการตรวจสอบ ที่ whistleblower@cpn.co.th

-   ผ่านการเขียนข้อความหย่อนใส่ตู้ idea-Box ซึ่งมีประจำทุกสาขา

-   ผ่านการส่งไปรษณีย์ที่ตู้ ปณ 99 ปณฝ ประตูน้ำ 10409 ถึงกรรมการผู้จัดการใหญ่

-   ผ่านการส่งจดหมายถึงคณะกรรมการตรวจสอบ

ผลตอบแทนรวมของพนักงาน

  ------------------------- ------------- ------------- ------------- ------------- --------------- ---------------
  รูปแบบค่าตอบแทน(บาท) / ปี    2548          2549          2550          2551          2552            2553

  เงินเดือน โบนัส              482,432,029   555,319,862   662,013,352   828,328,324   1,034,534,094   1,195,976,000
  เงินสบทบกองทุนสำรองเลี้ยงชีพ                                                                           
  และสวัสดิการ                                                                                        
  ------------------------- ------------- ------------- ------------- ------------- --------------- ---------------

นโยบายในการพัฒนาพนักงาน

CPN เชื่อมั่นว่าการพัฒนาบุคลากรเป็นการสร้างความได้เปรียบในการแข่งขันในระยะยาวและยั่งยืน
จึงได้มีการสนับสนุนและกำหนดเป้าหมายในการพัฒนาบุคลากรอย่างต่อเนื่องและเป็นรูปธรรม
เพื่อให้มั่นใจว่าทุกคนที่ร่วมงานกับ CPN
จะได้รับการพัฒนาให้มีความรู้ความสามารถที่เหมาะสมกับตำแหน่งหน้าที่ที่รับผิดชอบในปัจจุบันและสอดคล้องกับแผนทางเดินอาชีพ
( Career Path ) ของแต่ละคน

การพัฒนาบุคลากรของ CPN จะเป็นการดำเนินการร่วมกัน 3 ส่วนงาน คือ
ฝ่ายบริหารทรัพยากรมนุษย์ หน่วยงานต้นสังกัด และตัวพนักงานเอง
ผ่านการวางแผนการพัฒนารายบุคคล (Individual Development Plan)
เริ่มจากการกำหนดระดับความสามารถตามตำแหน่งงาน (Competency)
จากนั้นผู้บังคับบัญชาจะประเมินร่วมกันกับตัวพนักงานและจัดทำแผนพัฒนารายบุคคลของตนเอง
โดยมีฝ่ายบริหารทรัพยากรมนุษย์เป็นผู้ให้คำแนะนำในการจัดทำแผนการพัฒนา
ซึ่งแผนการพัฒนารายบุคคลนี้จะแตกต่างกันไปตามพนักงานแต่ละคน
รูปแบบการพัฒนาประกอบด้วยรูปแบบอย่างเป็นทางการ เช่น การอบรม สัมมนา
การเรียนหลักสูตรระยะสั้น การศึกษาต่อในระดับที่สูงขึ้นไป เป็นต้น และรูปแบบที่ไม่เป็นทางการ
เช่น การสอนงาน การแนะนำหนังสือ การให้ติดตามผู้บังคับบัญชา (Job shadowing) เป็นต้น
และเพื่อให้มั่นใจว่า

บุคลากรทุกคนของ CPN มีความเข้าใจในธุรกิจของ CPN และมีความรู้ ทักษะ
และทัศนคติที่สอดคล้องกับเป้าหมายขององค์กร CPN
ได้มีการพัฒนาและจัดทำหลักสูตรการพัฒนาซึ่งมีความแตกต่างกันไปตามตำแหน่งงาน (Training
Roadmap)

นอกจากนั้นแล้ว CPN ยังมีการจัดโครงการพัฒนาบุคลากรในด้านอื่นๆ
เพื่อให้สอดคล้องกับกลุ่มพนักงานและกลุ่มอาชีพที่แตกต่างกัน เช่น โครงการ Executive
Coaching สำหรับผู้บริหารระดับสูง โครงการ Leadership Development Program
สำหรับผู้บริหารระดับกลางเพื่อเตรียมพร้อมในการเติบโตเป็นผู้บริหารระดับสูง โครงการ
Intensive Coaching สำหรับผู้บริหารระดับกลาง และโครงการ Supervisory Skill
Development สำหรับผู้บริหารระดับต้น เป็นต้น
สำหรับพนักงานในกลุ่มอาชีพที่ต้องมีความชำนาญเชี่ยวชาญในวิชาชีพที่ตนปฏิบัติงาน CPN
จัดให้มีการฝึกอบรมเพิ่มเติมตามความเหมาะสม เช่น การฝึกอบรมด้านมาตรฐานการบริการ
การฝึกอบรมด้านการเป็นผู้ชำนาญการในการผจญเพลิง (Fireman)
การฝึกอบรมสัมมนาด้านมาตรฐานการบัญชี เป็นต้น โดยได้มีการจัดการฝึกอบรมทั้งแบบภายในองค์กร
และการจัดส่งพนักงานไปยังสถาบันฝึกอบรมภายนอกทั้งในประเทศและต่างประเทศ

การวางแผนผู้สืบทอดตำแหน่ง (Succession Planning)

CPN
ได้จัดทำแผนงานด้านการวางแผนผู้สืบทอดตำแหน่งทั้งในระดับผู้บริหารระดับสูงและตำแหน่งงานสำคัญ
(Key Position) ที่ปฏิบัติงานอยู่ในศูนย์การค้า ทั้งนี้เพื่อรักษาความเชื่อมั่นของคู่ค้า ผู้ถือหุ้น
และพนักงาน ในกรณีที่ผู้ดำรงตำแหน่งต่างๆ เลื่อนตำแหน่ง โอนย้าย หรือ ออกไปจากองค์กร
รวมทั้งเป็นการเตรียมความพร้อมในการสร้างและพัฒนาผู้บริหารและผู้ดำรงตำแหน่งสำคัญในระดับต่างๆ
เพื่อรองรับการขยายตัวทางธุรกิจอย่างต่อเนื่องของ CPN

ในการวางแผนการสืบทอดตำแหน่งของ CPN นั้นดำเนินการในรูปแบบของคณะกรรมการ
ตั้งแต่การกำหนดผู้ที่สมควรเสนอชื่อเข้าเป็นผู้สืบทอดตำแหน่ง (Successor Candidate)
การคัดเลือกผู้สืบทอดตำแหน่ง การประเมินศักยภาพ และการสรุปผู้ที่เป็นผู้สืบทอดตำแหน่ง
ซึ่งทำให้กระบวนการในการกำหนดผู้สืบทอดตำแหน่งนี้เป็นไปอย่างโปร่งใสและยุติธรรมแก่พนักงานทุกคน

การพัฒนาองค์กร (Organization Development)

ด้วยวิสัยทัศน์ที่จะเป็น “ผู้พัฒนาศูนย์การค้าในระดับภูมิภาค ที่ได้รับการชื่นชมสูงสุดจากทุกคน
และไม่หยุดนิ่งในการสร้างประสบการณ์แห่งความสุขในระดับโลก” CPN
จึงมุ่งมั่นพัฒนาองค์กรเพื่อให้กระบวนการทำงานและบุคลากรมีความพร้อมที่จะแข่งขันในระดับภูมิภาคและเป็นองค์กรที่มีสมรรถนะสูง
(High Performance Organization)

การส่งเสริมค่านิยม วัฒนธรรม และหลักบรรษัทภิบาล รวมถึงการปลูกจิตอาสาต่อชุมชนและสังคม

สืบเนื่องจากนโยบายของ CPN ที่ดำเนินธุรกิจบนพื้นฐานของความมีจริยธรรมและคุณธรรม CPN
จึงส่งเสริมให้ผู้บริหารและพนักงานทุกคนปฎิบัติหน้าที่ภายใต้หลักบรรษัทภิบาล 6 ประการ
“ซื่อสัตย์สุจริต เปิดกว้างโปร่งใส ให้ความเป็นธรรม ให้ความเสมอภาค ยึดมั่นคำสัญญา และ
ใส่ใจดูแลสังคม” ควบคู่ไปกับการปลูกฝังค่านิยมองค์กร คือ สร้างสรรค์ด้วยความเชื่อมั่น
สู่ความเป็นเลิศร่วมกัน ผ่านนโยบาย แนวทางในการปฏิบัติงาน และกิจกรรมรณรงค์ส่งเสริมต่างๆ
อาทิ การเน้นเรื่องหลักบรรษัทภิบาลและค่านิยมองค์กรในการปฐมนิเทศพนักงานใหม่
การกำหนดให้วาระการประชุมเรื่องบรรษัทภิบาลเป็นหนึ่งในหัวข้อการประชุมประจำเดือน
การจัดประกวดโครงการด้านค่านิยม การจัดกิจกรรม “CPN อาสา”
เพื่อให้พนักงานมีส่วนร่วมในการตอบแทนสิ่งที่ดีต่อชุมชนและสังคม (ดูรายละเอียดในหัวข้อ
“การพัฒนาสู่ความยั่งยืน”) รวมถึงการสำรวจความคิดเห็นของพนักงาน (Employee Opinion
Survey หรือ EOS) การแสดงความคิดเห็นของพนักงานผ่าน ตู้ปณ.99 และกล่องรับฟังความคิดเห็น
(idea-BOX) การรับฟังเสียงของเพื่อนพนักงาน (Voice of Internal Customer หรือ
VoIC) อีกทั้งมีการให้รางวัล “คนดี คน CPN” แก่พนักงานที่ปฏิบัติตัวเป็นแบบอย่างที่ดีด้วย
จากความเอาจริงเอาจังในด้านการดำเนินงานตามหลักบรรษัทภิบาลของทั้งระดับบริหารและพนักงานทำให้
CPN ได้รับการประเมินผลการรายงานการกำกับดูแลกิจการในระดับดีเลิศ (5 ดาว)
จากสมาคมส่งเสริมสถาบันกรรมการบริษัทไทย (IOD)

การสร้างบรรยากาศขององค์กรแห่งการเรียนรู้และนวัตกรรม

“CPN ยิ่งให้ยิ่งรู้”

เพื่อส่งเสริมการเป็นองค์กรแห่งการเรียนรู้ CPN จึงสนับสนุนให้หน่วยงานทั่วทั้งองค์กรจัดกิจกรรม
”ยิ่งให้ยิ่งรู้” โดยมีวัตถุประสงค์เพื่อให้เกิดการแลกเปลี่ยนประสบการณ์และเรื่องราวดีๆ
ระหว่างผู้บริหารกับพนักงาน และ ระหว่างเพื่อนพนักงานด้วยกัน
ก่อให้เกิดการแบ่งปันความรู้ภายในองค์กร ยิ่งไปกว่านั้น
เพื่อให้คนที่มีความรักความสนใจในเรื่องเดียวกันได้แบ่งปันความรู้ระหว่างกันในบรรยากาศแบบครอบครัวเดียวกัน
CPN นอกจากนั้น CPN ยังได้จัดรายการ “CPN Radio – Boots up Your Life, Brighten
up Your Health” ผ่านระบบเสียงตามสาย
ซึ่งเป็นรายการสั้นประกอบด้วยการให้ข้อมูลที่เป็นสาระประโยชน์ระหว่างเวลางานพร้อมกับเสียงเพลง
เพื่อช่วยให้พนักงานได้ผ่อนคลายจากการทำงานชั่วขณะและรับทราบข่าวสารความรู้ไปในเวลาเดียวกัน

“Idea Sparking”

CPN
มีความเชื่อว่ารากฐานของนวัตกรรมในองค์กรเกิดจากความคิดสร้างสรรค์ของบุคลากรในองค์กร
CPN จึงรณรงค์ให้พนักงานทุกระดับชั้นได้แสดงความคิดสร้างสรรค์ผ่านโครงการ “Idea
Sparking”
เพื่อเก็บรวบรวมและนำมาพิจารณาและศึกษาเพิ่มเติมเพื่อต่อยอดความคิดนั้นและนำไปปรับใช้ในการพัฒนาและปรับปรุงงานหรือสร้างสรรค์บริการใหม่ๆ
ในการดำเนินธุรกิจของ CPN ให้ตอบสนองความต้องการของลูกค้ามากยิ่งขึ้น

“Dream Team”

นอกจากการส่งเสริมการคิดสร้างสรรค์รายบุคคลแล้ว CPN
ยังส่งเสริมกระบวนการคิดร่วมกันระหว่างกลุ่มคนทำงาน ภายใต้กรอบความคิดแบบ PDCA
(Plan-Do-Check-Act) ซึ่งเป็นเครื่องมือที่จะฝึกให้พนักงานวิเคราะห์และแก้ปัญหาอย่างเป็นระบบ
โครงการ “Dream Team” ได้ริเริ่มขึ้นในปี 2552 ใน 3 สาขานำร่อง คือ เซ็นทรัลเวิลด์
เซ็นทรัลพลาซา บางนา และเซ็นทรัลพลาซา เชียงใหม่ แอร์พอร์ต
นับเป็นหนึ่งโครงการที่ประสบความสำเร็จและเห็นประโยชน์อย่างชัดเจนจากการปรับปรุงงานที่เกิดขึ้อย่างต่อเนื่อง
(Continuous Improvement) ดังนั้นตลอดปี 2553 ทุกสาขาของ CPN จึงเกิดกลุ่ม Dream
Team ขึ้นถึง 69 กลุ่ม เพื่อช่วยกันพัฒนางานภายในหน่วยงานให้มีประสิทธิภาพสูงขึ้น

“CPN Quality Award”

นวัตกรรมส่วนหนึ่งของ CPN เกิดขึ้นจากการผลักดันผ่านโครงการ “CPN Quality Award”
ที่ส่งเสริมให้พนักงานระดับจัดการในแต่ละฝ่ายและแต่ละสาขาร่วมกันคิดวิเคราะห์แนวทางที่จะช่วยให้สาขาหรือหน่วยงานของตนบรรลุผลสำเร็จตามภารกิจและเป้าหมายขององค์กร
โดยในปี 2553 โครงการ CPN Quality Award มีเป้าหมายเพื่อเพิ่มประสิทธิผลของฝ่ายต่างๆ
ในสำนักงานใหญ่ และการตอบสนองวิสัยทัศน์ของศูนย์การค้าในระดับสาขา
ทั้งนี้เพื่อยกระดับการทำงานของระดับจัดการให้เป็นการมุ่งเน้นกลยุทธ์ (Strategic Focus)
และวิเคราะห์ปัญหาโดยใช้ข้อมูลจริง (Fact-based Management) ซึ่งโครงการต่างๆ
ที่คิดสร้างสรรค์และเกิดนวัตกรรมใหม่ๆ จะนำไปแสดงและแบ่งปันความรู้ (Show & Share)
เพื่อให้คน CPN ได้เลือกสรร (Shop) สิ่งที่ดีที่เอาไปประยุกต์ใช้กับหน่วยงานตนเองได้ในงาน CPN
Productivity Contest ที่จัดขึ้นครั้งแรกในปี 2554 นี้

การพัฒนากระบวนการและระบบงานที่มีประสิทธิภาพ

การพัฒนาองค์กรตามแนวทางรางวัลคุณภาพแห่งชาติ (Thailand Quality Award)

CPN ศึกษาและนำเอาเกณฑ์รางวัลคุณภาพแห่งชาติ หรือ Thailand Quality Award
มาเป็นกรอบในการพัฒนาระบบงานด้านการบริหารศูนย์การค้าตั้งแต่ปี 2552 โดยในปี 2553 นี้ 2
ศูนย์การค้านำร่อง คือ เซ็นทรัลพลาซา บางนา และเซ็นทรัลพลาซา เชียงใหม่ แอร์พอร์ต
ยังคงพัฒนาระบบการบริหารภายในอย่างต่อเนื่อง หลังจากได้รับรายงานป้อนกลับ (Feedback
Report) ที่ประเมินโดยผู้ตรวจประเมินของสำนักงานรางวัลคุณภาพแห่งชาติ (TQA Assessor)
และจากความมุ่งมั่น ทุ่มเท รวมทั้งเรียนรู้ร่วมกันระหว่างทีมงานของศูนย์การค้านำร่อง
ส่งผลให้ศูนย์การค้าเซ็นทรัลพลาซา เชียงใหม่ แอร์พอร์ต ได้รับรางวัลการบริหารสู่ความเป็นเลิศ
(Thailand Quality Class: TQC) ประจำปี 2553
โดยรางวัลอันทรงเกียรตินี้ถือเป็นเครื่องยืนยันระบบการบริหารศูนย์การค้าของ CPN
ที่มุ่งสู่มาตรฐานระดับสากล ซึ่งความรู้ ประสบการณ์
และระบบการทำงานที่ทีมงานเรียนรู้และพัฒนาจากสองโครงการนำร่องนี้
จะถูกนำไปขยายผลยังทุกศูนย์การค้าอื่นภายใต้การบริหารงานของ CPN
เพื่อการยกระดับการบริหารจัดการของศูนย์การค้าให้เป็นที่ยอมรับในระดับสากล

การปรับปรุงกระบวนการทางธุรกิจ (Business Process Improvement)

CPN
ให้ความสำคัญกับการทบทวนกระบวนการทางธุรกิจเพื่อเตรียมองค์กรให้มีความพร้อมที่จะรองรับกลยุทธ์การขยายธุรกิจทั้งในประเทศและระดับภูมิภาค
ในระหว่างปี 2553 CPN
ร่วมทำงานกับที่ปรึกษาทางธุรกิจเพื่อทบทวนกลยุทธ์และประเมินความพร้อมของระบบงานต่างๆ
รวมถึงความพร้อมของบุคลากรต่อการเปลี่ยนแปลง
เพื่อนำมาประกอบการวางแผนปรับปรุงระบบงานและกระบวนการทำงาน
โดยเฉพาะการดำเนินโครงการพัฒนาระบบสารสนเทศระดับองค์กร คือ Enterprise Resource
Planning (ERP) เพื่อให้ระบบสารสนเทศของ CPN มีความทันสมัย
สามารถรองรับการขยายตัวทางธุรกิจอย่างรวดเร็ว สะดวกสำหรับผู้ใช้งาน
และเพิ่มประสิทธิภาพในการทำงานของส่วนงานต่างๆ

การบริหารงานตามระบบมาตรฐานการทำงานสากล (International Standard
Management)

CPN จึงนำระบบการบริหารคุณภาพตามมาตรฐาน ISO 9001:2008 และ ISO 14001:2004
มาใช้ในการบริหารจัดการองค์กร ดังนี้

> การบริหารจัดการศูนย์การค้าตามมาตรฐาน ISO 9001:2008

  ISO 9001:2008 เป็นมาตรฐานระบบบริหารงานด้านคุณภาพขององค์กร ที่ CPN
  นำมาปฏิบัติเพื่อให้ผู้เข้ามาใช้บริการและผู้เช่าพื้นที่เกิดความพึงพอใจสูงสุด โดย ISO
  9001:2008
  เป็นกระบวนการบริหารงานที่มีความเชื่อมโยงกันอย่างเป็นระบบและมีการพัฒนาด้านการบริการอย่างต่อเนื่อง

  ในปี 2553 CPN ได้ขอรับการยกระดับการรับรองระบบบริหารคุณภาพมาตรฐาน ISO
  9001:2000 เป็น ISO 9001: 2008 สำหรับ 10 โครงการ ได้แก่ เซ็นทรัลพลาซา
  ลาดพร้าว, เซ็นทรัลพลาซา ปิ่นเกล้า, เซ็นทรัลพลาซา พระราม 2, เซ็นทรัลพลาซา บางนา,
  เซ็นทรัลพลาซา รัชดา-พระราม 3, เซ็นทรัลพลาซา รามอินทรา, เซ็นทรัลพลาซา เชียงใหม่
  แอร์พอร์ต, เซ็นทรัลพลาซา รัตนาธิเบศร์, เซ็นทรัล เซ็นเตอร์ พัทยา และเซ็นทรัลเวิลด์
  พร้อมทั้งขอรับการรับรองมาตรฐานเพิ่มใน 2 โครงการใหม่ คือ เซ็นทรัลพลาซา แจ้งวัฒนะ
  และเซ็นทรัลเฟสติวัล พัทยา บีช ทำให้ CPN
  มีศูนย์การค้าที่ได้รับการรับรองระบบบริหารคุณภาพตามมาตรฐาน ISO 9001: 2008 จำนวน 12
  โครงการ

  สำหรับแผนงานในปี 2554 CPN
  ได้เตรียมความพร้อมนำศูนย์การค้าใหม่เข้าสู่ระบบบริหารคุณภาพมาตรฐาน ISO 9001:2008
  จำนวน 3 โครงการ คือ เซ็นทรัลพลาซา ชลบุรี, เซ็นทรัลพลาซา อุดรธานี และ
  เซ็นทรัลพลาซา ขอนแก่น

> ระบบการจัดการสิ่งแวดล้อมตามมาตรฐาน ISO 14001:2004

  ISO 14001:2004 เป็นมาตรฐานระบบการจัดการด้านสิ่งแวดล้อม โดย CPN
  ตระหนักถึงความสำคัญของการจัดการสิ่งแวดล้อม
  จึงได้นำมาตรฐานดังกล่าวมาปฏิบัติเพื่อให้การพัฒนาทางธุรกิจดำเนินควบคู่ไปกับการพัฒนาสิ่งแวดล้อม
  การปฏิบัติงานจึงมุ่งเน้นการป้องกันการเกิดมลภาวะและจัดให้มีการพัฒนาระบบดูแลสิ่งแวดล้อมอย่างต่อเนื่อง

  ในปี 2553 CPN ได้ขยายระบบการจัดการสิ่งแวดล้อมตามมาตรฐาน ISO 14001:2004 จาก 2
  โครงการที่ได้รับการรับรองแล้ว คือ เซ็นทรัลพลาซา ปิ่นเกล้า และเซ็นทรัลพลาซา บางนา
  ไปยังอีก 2 โครงการ คือ เซ็นทรัลพลาซา เชียงใหม่ แอร์พอร์ต และเซ็นทรัล เซ็นเตอร์ พัทยา
  ทำให้ CPN มีศูนย์การค้าที่ได้รับการรับรองระบบการจัดการด้านสิ่งแวดล้อม ISO 14001:2004
  จำนวน 4 โครงการ

  ด้วยความมุ่งมั่นการจัดการสิ่งแวดล้อมภายใต้นโยบายของบริษัทที่กำหนดเป้าหมายให้ศูนย์การค้าของ
  CPN เป็น Green Plaza จึงได้ดำเนินการสร้างระบบการจัดการด้านสิ่งแวดล้อม
  เพื่อเตรียมความพร้อมในการขอรับรองมาตรฐาน ISO 14001:2004
  ให้ครอบคลุมทุกศูนย์การค้าของ CPN ต่อไป

[]